title: Thaimaan mielenosoitukset 2010

text: 7. maaliskuuta 2010 armeija ilmoitti, että Patthalungin pioneerirykmentti 401:stä oli varastettu räjähteitä ja 6 000 rynnäkkökivääriä. Nimettömien lähteiden mukaan aseet olisivat menossa Bangkokiin, jossa niitä käytettäisiin väkivallan lietsomiseen. UDD-johtaja Natthawut Saikua epäili armeijan lavastaneen varkauden, jotta UDD:tä voitaisiin syyttää mahdollisista väkivaltaisuuksista.


title: Thaimaan mielenosoitukset 2010

text: Hallituksen joukot löysivät autotehtaasta osia, joita olisi voitu käyttää M79-kranaattikiväärien valmistukseen. Demokraattisen puoleen tiedottaja Buranaj Smutharaks väitti tämän osoittavan, että UDD:ssä olisi "väkivaltaisia elementtejä". Hallituksen tiedottaja Panitan myönsi kuitenkin myöhemmin, ettei ollut olemassa todisteita näiden elementtien yhteydestä UDD:hen.


title: Thaimaan mielenosoitukset 2010

text: 9. maaliskuuta 2010 Abhisit julisti sisäisen järjestyksen asetuksen olevan voimassa 11.-23. maaliskuuta. Bangkokiin sijoitettiin 50 000 hengen vahvuiset turvallisuusjoukot. Suthep ja Abhisit ilmoittivat, että he olisivat sisäisen järjestyksen asetuksen voimassaoloaikana armeija turvatalossa. Suthep ilmoitti 12. huhtikuuta, että kaikki poliisivoimat olisivat vain kevyesti aseistettuja - naispoliiseilla ei olisi lainkaan aseita ja miespoliiseilla vain pamppu ja kilpi. Hän ilmoitti lisäksi, että vain SWAT- ja iskujoukot olisivat vahvasti aseistettuja ja että niitä käytettäisiin vain hätätapauksissa.


title: Thaimaan mielenosoitukset 2010

text: 12. maaliskuuta alkaen poliisi ja armeija perustivat tarkastuspisteitä Bangkokiin johtavien pääteiden varrelle, jotta pääkaupunkiin saapuvat mielenosoittajat voitaisiin tarkastaa. Poliisi varoitti myös liikennöitsijöitä, että ihmisten kuljettaminen Bangkokiin ilman virallista lupaa saattaisi johtaa toimiluvan menettämiseen.


title: Thaimaan mielenosoitukset 2010

text: Viisi pommia räjähti Surat Thanissa, joka on demokraattisen puolueen ydinaluetta, maaliskuun 12. päivän aamutunteina. Kukaan ei kuollut tai haavoittunut. Sen tekijöistä ei ole tietoa, eikä ketään ole pidätetty.


title: Thaimaan mielenosoitukset 2010

text: Mielenosoitukset sunnuntaina 14. maaliskuuta olivat Thaimaan historian suurimmat ja ne olivat rauhallisia. Poliisin mukaan Phan Fa -sillalla oli 65 000 mielenosoittajaa, kun taas Thaimaan julkisten televisiokanavien mukaan (jotka ovat joko hallituksen tai armeijan valvomia) päämielenosoituksessa siellä olisi ollut vain 25 000 mielenosoittajaa. Maanantaina kymmenet tuhannet mielenosoittajat siirtyivät 11. jalkaväkirykmentin tukikohtaan ja pakottivat siten Abhisitin poistumaan sotilastukikohdasta sotilashelikopterilla. Tiistaina UDD:n mielenosoittajat ilmoittivat, että he keräisivät vapaaehtoisilta 10 senttilitraa verta, joka sitten symbolisesti kaadettaisiin hallituksen rakennuksen ja myös muiden bangkokilaisten kohteiden eteen. Abhisitin tiedottajan Thepthai Senphongin mukaan verta ei voinut erottaa eläimen verestä.


title: Thaimaan mielenosoitukset 2010

text: Mielenosoittajien ja hallituksen väliset neuvottelut eivät tuottaneet tulosta. Mielenosoittajat vaativat, että Abhisit hajottaisi parlamentin ja järjestäisi uudet vaalit. Hallitus kieltäytyi tekemästä niin ennen perustuslain muutosta. 27. maaliskuuta 2010 mielenosoittajat marssivat Bangkokissa seitsemään kohteeseen, joissa oli armeijan joukkoja, ja taivuttivat armeijan joukot vetäytymään. Suthep Thaugsuban kutsui vetäytymistä "taktiseksi" ja väitti joukkojen palaavan asemiinsa myöhemmin. Mielenosoittajat laajensivat mielenosoitukset Rajaprasongin risteykseen, joka on yksi Bangkokin tärkeimmistä ostosalueista, ja matkivat siten PAD-liikkeen laajoja mielenosoituksia 2006. Hallituksen mukaan mielenosoitukset olivat laittomia, ja se yritti hajottaa mielenosoitukset ilman oikeuden päätöstä (sen jälkeen kun oikeus oli todennut, että pääministerillä oli jo valtuudet tehdä se).


title: Thaimaan mielenosoitukset 2010

text: Bangkokissa tehtiin mielenosoitusviikon aikana kymmeniä pommi-iskuja, joista kukaan ei ottanut vastuuta. Pidätyksiä niiden takia ei myöskään tehty. Pommi-iskut tapahtuivat kaukana mielenosoituspaikoilta eikä kukaan kuollut niissä. Porsche törmäsi mielenosoittajien moottoripyöriin Rajaprasongin risteyksessä ja muutamat loukkaantuivat. Toisaalla nainen ajoi autollaan mielenosoittajien sekaan mutta ehti paeta paikalta ennen kuin hänet olisi voitu pidättää.


title: Thaimaan mielenosoitukset 2010

text: Abhisit julisti poikkeustilan 8. huhtikuuta 2010. Poikkeustilan myötä armeijalla oli lupa pidättää ihmisiä, joita pidettiin uhkana kansalliselle turvallisuudelle, sensuroida tiedotusvälineitä ja kieltää useamman kuin viiden ihmisen julkiset kokoontumiset. Armeijan joukot valtasivat Thaicomin lähetysaseman, jotta UDD:tä lähellä olevan suositun People Channelin lähetykset saataisiin estettyä. Mielenosoittajat piirittivät aseman iltapäivällä 9. huhtikuuta 2010. Kun armeijan joukot käyttivät kyynelkaasua, mielenosoittajat tunkeutuivat asemalle ja armeijan joukot vetäytyivät. Neuvottelujen jälkeen turvallisuusjoukot sallivat lähetysten jatkamisen ja mielenosoittajat poistuivat paikalta. Hallitus kuitenkin esti lähetykset pian sen jälkeen, kun mielenosoittajat olivat poistuneet paikalta.


title: Thaimaan mielenosoitukset 2010

text: Mielenosoitukset muuttuivat väkivaltaisiksi lauantaina 10. huhtikuuta 2010, kun hallituksen joukot yrittivät vallata takaisin niitä Bangkokin osia, joita mielenosoittajat pitivät hallussaan. Hallituksen joukot ampuivat kumiluoteja ja käyttivät kyynelkaasua, mihin mielenosoittajat vastasivat polttopulloilla ja kranaateilla. Armeijan tiedottaja kenraali Sansern Kaewkamnerd väitti, että mielenosoittajat olivat käyttäneet oikeita ammuksia ja kranaatteja taisteluiden aikana. 16 thaimaalaista siviiliä, japanilainen Reutersin kuvaaja Hiro Muramoto ja neljä sotilasta kuoli.Yli 800 ihmistä loukkaantui. Yhteenoton jälkeen armeijan joukot vetäytyivät. Armeijan tiedottaja Sansern Kaewkamnerd pyysi mielenosoittajia tekemään yhteistyötä hallituksen kanssa, jotta rauha palautuisi maahan. Loukkaantuneista on myöhemmin kuollut 4, joten kuolonuhrien määrä on 25 (tilanne 18.4.2010). 13 loukkaantuneen tila on vielä kriittinen.


title: Thaimaan mielenosoitukset 2010

text: Hallituksen ja armeijan mukaan mielenosoittajien joukossa oli terroristeja, jotka ampuivat sekä mielenosoittajia että sotilaita. Siksi sotilaat joutuivat ampumaan itsepuolustukseksi, kun he vetäytyivät. Kenraali Sansernin mukaan UDD:n johtajien on täytynyt tietää terroristien olemassaolosta. UDD:n johtaja Natthawut Saikua kiisti UDD:n ja mielenosoittajien yhteydet terroristeihin.


title: Thaimaan mielenosoitukset 2010

text: Mielenosoittajat eivät kuitenkaan ole halukkaita lopettamaan mielenosoituksiaan ennen kuin pääministeri hajottaa parlamentin alahuoneen. Eräs punapaitojen johtaja sanoi, että parlamentin hajottamisen jälkeen Abhisit Vejjajivan tulisi lähteä maasta niin pian kuin mahdollista. Punapaidat suunnittelevat marssia pääkaupungissa 12. huhtikuuta kunnioittaakseen 10. huhtikuuta kuolleita. Varapääministeri Suthep Thaugsuban on sanonut, että hallituskaan ei aio antaa periksi. Hänen mukaansa hallitus aikoo ottaa haltuunsa mielenosoittajien valtaamat tiet, koska niiden miehittäminen on laitonta.


title: Thaimaan mielenosoitukset 2010

text: Jännittynyt ilmapiiri laukesi, kun thaimaalaisen uudenvuoden (songkran) juhlinta alkoi 12. huhtikuuta. Se kestää virallisesti kolme päivää (12.-15.4.) mutta jatkuu käytännössä 7 päivää. Punapaidat ilmoittivat kuitenkin uudesta mielenosoituksesta heti sen jälkeen 20. huhtikuuta 2010.


title: Thaimaan mielenosoitukset 2010

text: Thaimaan keskusvaalilautakunta ilmoitti 12. huhtikuuta 2010 hakevansa oikeudelta pääministerin demokraattisen puolueen lakkauttamista vaalirahoitukseen liittyvien epäselvyyksien takia.


title: Thaimaan mielenosoitukset 2010

text: Punapaidat ilmoittivat 14. huhtikuuta, että he keskittävät mielenosoitukset Bangkokissa yhteen paikkaan, Ratchaprasongin risteykseen, ja lähtisivät pois Phan Fan sillalta. Mielenosoittajat ovat pitäneet Phan Fan sillan aluetta hallussaan 12. maaliskuuta alkaen ja Ratchaprasongin risteystä 4. huhtikuuta alkaen. He siirtyivät sinne 15. huhtikuuta.


title: Thaimaan mielenosoitukset 2010

text: Poliisi ja hallitus yritti vangita 16. huhtikuuta mielenosoitusten johtajia bangkokilaisesta hotellista. Varapääministeri Suthep mukaan he olivat terroristijohtajia. Isku epäonnistui täydellisesti ja kaikkien mielenosoitusten johtajien onnistui paeta. Myöhemmin samana päivänä pääministeri Abhisit nimitti Thaimaan armeijan päällikön kenraali Anupong Paojindan johtamaan turvallisuustoimia ja syrjäytti siten Suthepin, jonka vastuulla ne aikaisemmin olivat olleet. Lauantain mellakan jälkeen Anupong oli sanonut, että kriisiin on löydyttävä poliittinen ratkaisu. Hän sanoi myös kannattavansa parlamentin hajottamista mutta ei määritellyt sen tarkemmin milloin.


title: Thaimaan mielenosoitukset 2010

text: 24 UDD:n mielenosoitusten johtajaa ilmoitti 17. huhtikuuta antautuvansa poliisille 15. toukokuuta. He kaikki ovat tällä hetkellä etsintäkuulutettuja. He seuraavat tässä PAD:n mielenosoittajien esimerkkiä, kun sen johtajat antautuivat poliisille vuoden 2008 mielenosoitusten jälkeen.


title: Thaimaan mielenosoitukset 2010

text: Tähän mennessä kriisi on ollut vain UDD:n (punapaitojen) ja hallituksen välillä.


title: Thaimaan mielenosoitukset 2010

text: Hallitusta tukevat ja Thaksinia vastustavat PAD:n keltapaidat ovat seuranneet tapahtumia sivusta. Se muuttui, kun keltapaidat ilmoittivat 18. huhtikuuta, että ellei hallitus saa mielenosoituksia kuriin viikon kuluessa se järjestäisi suurmielenosoituksen suojellakseen ”kansakuntaa ja monarkiaa”.


title: Thaimaan mielenosoitukset 2010

text: Monet ovat turhautuneet viikkoja jatkuneisiin mielenosoituksiin. Tästä on syntynyt ”kirjavapaitojen” ryhmä (), joka vastustaa niin UDD:tä ja punapaitoja kuin myös PAD:tä ja sen keltapaitoja. Keltapaitojen tapaan myös he suunnittelevat mielenosoitusta UDD:tä vastaan.


title: Thaimaan mielenosoitukset 2010

text: UDD ilmoitti 18. huhtikuuta 2010 järjestävänsä uuden suurmielenosoituksen 20. huhtikuuta Ratchaprasongin risteyksessä, jonne kaikki punapaidat olivat kokoontuneet sen jälkeen kun he jättivät Phan Fa -sillan. UDD ei vielä tiennyt laajentuisivatko mielenosoitukset Silomin alueelle, joka on tärkeä talous- ja liike-elämän keskus Bangkokissa. Hallitus ja armeija haluavat estää mielenosoitusten laajenemisen Silomin alueelle ja aloittivat siksi sotilaiden ja mellakkapoliisien sijoittamisen Silomiin 19. huhtikuuta. Kun armeija oli ilmoittanut käyttävänsä tarpeen vaatiessa voimakeinoja, punapaidat peruuttivat suunnitelmat laajentaa mielenosoitukset Silomiin.


title: Thaimaan mielenosoitukset 2010

text: Punapaitojen mielenosoitus tiistaina 20.4.2010 sujui rauhallisesti. Tiistain aikana Silomin alueella levitettiin tarroja, joissa luki ”Presidentti Thaksin Shinawatra, uuden thaimaalaisen valtion johtaja”. Sekä UDD että Thaksin kiistivät jyrkästi osallisuutensa ja korostivat lojaalisuuttaan kuningashuoneelle. Muutamat tahot (muun muassa entinen pääministeri Somchai Wongsawat) ovat anoneet pääsyä kuninkaan puheille. Pääministeri Abhisit tuomitsi tällaiset yritykset sotkea kuningas politiikkaan.


title: Thaimaan mielenosoitukset 2010

text: Keskiviikkona 21. huhtikuuta 2010 joukko punapaitoja esti sotilaita ja ajoneuvoja kuljettavan junan lähdön Khon Kaenissa. Punapaidat estivät myös muualla Thaimaassa sotilaskuljetuksia. Keskiviikkoiltana tapahtui myös yhteenotto punapaitojen ja Silomin asukkaiden välillä, jossa noin 100 UDD:n vastustajaa alkoivat heittää pulloja mielenosoittajien joukkoon. Viisi ihmistä ehti loukkaantua ennen kuin poliisi puuttui asiaan. UDD:n mukaan pääministerin Demokraattinen puolue olisi järjestänyt sen. Jatuporn Prompan, yksi UDD:n johtajista väitti 23. huhtikuuta, että he olisivat olleet valepukuisia sotilaita ja keltapaitoja.


title: Thaimaan mielenosoitukset 2010

text: Arvioidut ihmismäärät Ratchaprasongin ja Silomin alueella ennen 22. huhtikuuta 2010:


title: Thaimaan mielenosoitukset 2010

text: Mielenosoitus muuttui väkivaltaiseksi myöhään torstai-iltana 22. huhtikuuta 2010, kun neljä kranaattia ammuttiin UDD:tä vastustavien mielenosoittajien joukkoon Silom Roadilla. 3 ihmistä kuoli ja 75 loukkaantui. Hallituksen mukaan ”terroristit” olivat syyllisiä iskuun ja he ampuivat kranaatit Lumpini-puistosta, joka on punapaitojen hallussa. UDD:n tiedottaja kiisti kaikki yhteydet kranaatti-iskuihin.


title: Thaimaan mielenosoitukset 2010

text: Toukokuun alussa pääministeri lupasi mielenosoittajille järjestää vaalit marraskuussa, jos mielenosoittajat hajaantuisivat. Punapaidat olivat aluksi suostuvaisia, mutta vaativat myös varapääministeriä oikeuteen syytettynä 25 mielenosoittajan kuolemasta. Kun tähän ei suostuttu, levottomuudet jatkuivat.


title: Thaimaan mielenosoitukset 2010

text: Toukokuun 13. päivästä alkaen armeija alkoi saartaa punapaitojen leiriä. Kapinallisten puolelle siirtynyt kenraali Khattiya Sawasdipol haavoittui vakavasti ollessaan antamassa haastattelua ulkomaisen lehden toimittajalle Sala Daengin risteyksessä. Tilanne lähestyi sisällissotaa.


title: Thaimaan mielenosoitukset 2010

text: Toukokuun 19. päivänä punapaitojen johtaja Jatuporn Prompan kehotti mielenosoittajia purkamaan leirin ja lähtemään kotiin. Pian lausunnon jälkeen useat UDD:n johtajat, mukaan lukien Prompan, antautuivat ja luovuttivat itsensä poliisin käsiin. Johtajien vetoomus kapinallisille ei kuitenkaan lopettanut mellakointia, joka kiihtyi ja levisi muualle Bangkokiin. Tulipaloja sytytettiin pitkin kaupunkia Central Worldin tavaratalossa, pörssissä, pankkien konttoreissa ja maanalaisen asemilla. Channel 3:n tv-asemalle hyökättiin ja sytytettiin tuleen. Pohjoisessa Udon Thanissa vandalisoitiin valtion kiinteistöjä ja Khon Kaenissa poltettiin kaupungintalo. Vastaavanlaisia vihanpurkauksia nähtiin muuallakin Thaimaassa. Ulkonaliikkumiskielto julistettiin Bangkokin alueelle. Yhteensä 23 maakuntaa kuului ulkonaliikkumiskiellon piiriin 20.00–6.00 välisenä aikana, mukaan lukien Chonburin provinssissa sijaitseva Pattaya. Tuhopoltoista julistettiin annettavan korkein mahdollinen rangaistus tekijöille - kuolemantuomio.


title: Thaimaan mielenosoitukset 2010

text: Poliittisella kriisillä on ollut suuri vaikutus turismiin. Thaimaan turismiliiton (FETTA) mukaan hotellien käyttöaste oli jo pudonnut noin 20 prosenttia (ennen kriisiä 80–90 prosenttia) ja on mellakoiden jälkeen enää keskimäärin vain 30 %. Rahallisesti turistiala on jo menettänyt yli 10 miljardia bahtia (noin 220 miljoonaa euroa), ja jos kriisi jatkuu pitkään tappiot voivat kohota 100 miljardiin bahtiin (noin 2,2 miljardia euroa). Thaimaan kansantalouden kokonaisuudesta turismi edustaa alle 7 prosenttia.


title: Thaimaan mielenosoitukset 2010

text: Pääministeri Abhisit oli jo toukokuussa 2010 ehdottanut, että ennenaikaiset parlamenttivaalit pidettäisiin 14. marraskuuta 2010. Abhisit esitti parlamentin hajottamista kuitenkin vasta 9. toukokuuta 2011 sen jälkeen, kun perustuslakituomioistuin oli vahvistanut kolmen uuden vaalilain lainmukaisuuden. Uudet vaalit pidetään 3. heinäkuuta 2011. Istuvan pääministerin päävastustajaksi on noussut Pheu Thai -oppositiopuolueen uusi puheenjohtaja Yingluck Shinawatra, joka on vankilatuomiota maasta paenneen entisen pääministeri Thaksin Shinawatran sisko.


title: Luan Jujie

text: Luan Jujie (, s. 14. heinäkuuta 1958 Nanjing) on kiinalais-kanadalainen florettimiekkailija ja olympiakultamitalisti.


title: Luan Jujie

text: Luan Jujie edusti Kiinaa vuosien 1984 ja 1988 olympialaisissa ja oli ensimmäinen aasialainen naisten floretin olympiavoittaja. Vuonna 1989 hän muutti Kanadaan ja aloitti valmennusuran. Vuonna 2000 hän palasi 12 vuoden kilpailutauolta ja edusti Kanadaa vuoden 2000 olympialaisissa. 50-vuotiaana vuonna 2008 hän osallistui jälleen olympialaisiin Kanadan joukkueen jäsenenä.


title: Silvano

text: Silvano on Pietro Mascagnin viides ooppera. Se kantaesitettiin La Scalassa 25. maaliskuuta 1895. Teoksessaan Mascagni palasi verismiin, mutta samankaltaisuus "Cavalleria rusticanan" kanssa esti "Silvanoa" saavuttamasta vastaavaa menestystä. Libreton kaksinäytöksiseen "dramma marinarescoon" kirjoitti Giovanni Targioni-Tozzetti.


title: Silvano

text: Nuori kalastaja, Silvano, tapaa vankeudesta vapauduttuaan morsiamensa Matilden, joka kuitenkin on löytänyt lohdun Renzosta. Silvano tavoittaa rakastavaiset ja ampuu Renzon, johon Matilde kuitenkin oli juuri ollut katkaisemassa suhdettaan.


title: Jalkapallo kesäolympialaisissa 1972

text: Vuoden 1972 Münchenin olympialaisten jalkapalloturnaukseen muutettiin sarjajärjestelmää. 16 joukkuetta oli jaettu neljään alkulohkoon, joiden kaksi parasta joukkuetta selviytyivät jatkolohkoihin. Jatkolohkojen voittajat kohtasivat loppuottelussa ja toiseksi sijoittuneet pronssiottelussa.


title: Jalkapallo kesäolympialaisissa 1972

text: Ensimmäistä kertaa olympiaturnauksessa oli kaksi saksalaisjoukkuetta, kun Itä-Saksa ja Länsi-Saksa osallistuivat turnaukseen omilla joukkueillaan. Saksat kohtasivat toisen kierroksen viimeisessä ottelussa, jossa panoksena oli paikka pronssiottelussa. Ottelussa Itä-Saksa voitti isäntämaa Länsi-Saksan ja eteni pronssiotteluun Neuvostoliittoa vastaan. Pronssiottelu pelattiin myös uudella säännöllä, jonka mukaan ottelun ollessa jatkoajankin jälkeen tasan, mitalit jaetaan. Tällä sääntömuutoksella oli negatiivinen vaikutus otteluun. Neuvostoliiton ja Itä-Saksan välien pronssiottelu oli varsinaisen peliajan jälkeen tasan, ja jatkoajalla kumpikaan joukkue ei halunnut vaarantaa mitalisijaansa. Yleisön buuatessa joukkueet päättivät olla hyökkäämättä ja ottelun päättyessä tasatulokseen mitalit jaettiin.


title: Jalkapallo kesäolympialaisissa 1972

text: Loppuottelussa saatiin ratkaisu aikaiseksi ja jakamaton olympiavoitto matkasi Puolaan, maan voitettua Unkarin 2-1 Kazimierz Deynan maaleilla. Hän oli 9 maalillaan myös kisojen maalikuningas.


title: Jalkapallo kesäolympialaisissa 1972

text: Vuoden 1972 olympialaisten jalkapalloturnaukseen selviytyi karsintojen kautta 14 maata. Isäntämaa Länsi-Saksa ja hallitseva olympiavoittaja Unkari pääsivät kisoihin ilman karsintoja. Muut paikat jakaantuivat siten että Euroopan karsinnoista kisoihin selviytyi 4 maata, Etelä-Amerikasta 2, Pohjois- ja Keski-Amerikasta 2, Afrikasta 3 ja Aasiasta 3.


title: Jalkapallo kesäolympialaisissa 1972

text: Lohko 1


title: Jalkapallo kesäolympialaisissa 1972

text: Lohko 2


title: Jalkapallo kesäolympialaisissa 1972

text: Lohko 3


title: Jalkapallo kesäolympialaisissa 1972

text: Lohko 4


title: Jalkapallo kesäolympialaisissa 1972

text: Turnauksen maalikuningas oli Puolan Kazimierz Deyna yhdeksällä maalillaan.


title: Neftegorskin maanjäristys

text: Neftegorskin maanjäristys oli 27. toukokuuta 1995 Neftegorskissa Sahalinin saarella Venäjällä tapahtunut maanjäristys, joka oli voimakkuudeltaan 7,1 momenttimagnitudia. Neftegorsk tuhoutui lähes kokonaan, ja noin 2 000 sen yli 3 000 asukkaasta kuoli.


title: Isännöitsijä

text: Isännöitsijä on ammattinimike, jonka merkitys on aikojen kuluessa muuttunut. Nykyään isännöitsijällä tarkoitetaan lähes yksinomaan asunto-osakeyhtiön tai kiinteistöyhtiön operatiivista johtajaa, joka johtaa yhtiötä hallituksen ja yhtiökokouksen antamien päätösten mukaisesti.


title: Isännöitsijä

text: Aiemmin isännöitsijä-nimitystä on käytetty laajemmin disponentista eli liikkeen, tehtaan, talon tai muun vastaavan laitoksen isännän sijaisesta, johtajasta tai hoitajasta. Isännöitsijöitä on ollut muun muassa teollisuuslaitoksissa, sahoilla, kartanoissa ja meijereissä. Nykyään vastaavissa tehtävissä toimivia henkilöitä kutsutaan toimitusjohtajiksi.


title: Kirgisian vallankaappaus 2010

text: Kirgisian vallankaappaus 2010 on tapahtumasarja, jonka juuret juontuvat ainakin Neuvostoliiton hajoamisen aikaisista tapahtumista. Kirgisia itsenäistyi 1991, mutta jäi osaksi IVYä. Vallan vakiintuminen on ollut sen jälkeen ongelmallista ja Venäjän tukikohdan lisäksi maahan on perustettu Yhdysvaltojen sotilastukikohta. Ensimmäinen presidentti oli tiedeakatemian johtaja Askar Akajev, jota ryhdyttiin syyttämään itsevaltaisuudesta ja korruptiosta. Akajevin presidenttikausi päättyi tulppaanivallankumoukseen 2005. Presidentiksi tuli vaaleilla yli 88 prosentin kannatuksella Kurmanbek Bakijev ja monipuoluevaalit käytiin vuonna 2007.


title: Kirgisian vallankaappaus 2010

text: Maassa alkoi esiintyä lisääntyvää tyytymättömyyttä uuttakin johtoa kohtaan. Huhtikuun 7. päivänä 2010 ilmoitettiin, että maan sisäministeri Moldomusa Kongantijev olisi saanut surmansa yhteenotoissa Talasin kaupungissa, mutta nykyinen hallinto kiistää kuoleman. Presidentti Bakijev pakeni Biškekistä mahdollisesti tukialueelleen Žalal-Abadiin. Valtaa pääkaupungissa ryhtyi pitämään Roza Otunbajevan väliaikaishallitus. Otunbajeva on sosiaalidemokraatti ja ilmoittaa pyrkivänsä demokraattiseen hallintoon. Maassa tukikohtiaan pitävät Venäjä ja Yhdysvallat ovat tapahtumista virallisesti syrjässä, mutta Venäjä on tunnustanut väliaikaishallituksen. Myös Yhdysvallat on ilmoittanut diplomaattinsa välityksellä tukevansa Otunbajevan väliaikaishallintoa. Väliaikaishallitus ilmoittaa, että valtion kassa on ryöstetty


title: Kirgisian vallankaappaus 2010

text: Presidentti Bakijev on luvannut erota virastaan, jos hänen turvallisuutensa taataan, mutta Otunbajeva vaatii häntä oikeuden eteen väkivallantekojen vuoksi.. Väliaikaishallinnon turvallisuuspäällikkö Kenešbek Duišebajev on luvannut taata turvallisuuden. Bakijev päätti kuitenkin paeta Kazakstaniin, jossa arvelee kykenevänsä neuvottelemaan maan tulevaisuudesta. Hänen ilmoitettiin jo eronneen virastaan, mutta siirryttyään Valko-Venäjälle, jonka presidentti Aljaksandr Lukašenka tarjoaa hänelle suojelua, hän ilmoitti olevansa edelleen maansa laillinen johtaja. Eräiden lähteiden mukaan Hän ei aio palata valtaan. Bakijevin syytesuoja on kuitenkin purettu ja hänen luovuttamistaan Kirgisiaan vaaditaan vastaamaan vallankaappauksen yhteydessä tapahtuneiden arviolta 85 ihmisen joukkosurmasta.


title: Kirgisian vallankaappaus 2010

text: Venäjän presidentti Dmitri Medvedev on ilmoittanut pelkäävänsä levottomuuksien jäävän pitkäaikaisiksi ja ennakoi maan jakautumista pohjoiseen ja etelään. Eteläosan Oš on kansainvälisen huumekaupan solmukohtia.


title: Baseball kesäolympialaisissa 2000

text: Baseball oli vuoden 2000 kesäolympialaisissa mukana kolmannen kerran.


title: Sapho (Gounod’n ooppera)

text: Sapho on ensimmäinen Charles Gounod’n säveltämä ooppera. Hän sävelsi sen Émile Augierin librettoon nimiroolin omaksuneen Pauline Viardot’n pyynnöstä. "Saphon" juonen perustana ovat Sapfon legenda, hänen rakkautensa Faoniin ja hänen itsemurhansa. Teos kantaesitettiin Pariisin Opérassa 16. huhtikuuta 1851.


title: Sapho (Gounod’n ooppera)

text: Ooppera on kolminäytöksinen, mutta sitä on esitetty myös kaksi- ja nelinäytöksisinä laitoksina.


title: Sapho

text: Sapho voi tarkoittaa ainakin seuraavia:


title: Jysk

text: Jysk on tanskalainen myymäläketju, joka myy kotitaloustarvikkeita, kuten patjoja, huonekaluja ja sisustusta. Jysk on Tanskan suurin kansainvälisesti toimiva myymäläketju. Yhtiöllä on yli 2 500 myymälää 51 maassa. Jyskin perustaja Lars Larsen avasi ketjun ensimmäisen myymälän 2. huhtikuuta 1979 Tanskan Aarhusissa. Vaikka Jysk on joissain maissa franchising-ketju, sen omistaa yhä Larsen, joka on yksi Tanskan varakkaimmista ihmisistä.


title: Jysk

text: Jyskin logossa on hanhi.Jyskillä on Suomessa 79 myymälää. Suomen myymälät ovat Jysk Nordicin omistamia. Yritys avasi ensimmäisen suomalaisen myymälänsä ovet vuonna 1995. Jyskille on myönnetty Suomen Vahvimmat -sertifikaatti sekä Menestyjä-sertifikaatti.


title: Jysk

text: Kotimaassaan Tanskassa Jyskillä oli vuoden 2017 helmikuussa 102 myymälää.


title: Jysk

text: Jysk avasi ensimmäisen myymälänsä Ruotsissa vuonna 1991. Vuoden 2017 helmikuussa Jyskillä oli Ruotsissa 134 myymälää.


title: Jysk

text: Vuonna 1988 avattiin Norjan ensimmäinen Jysk. Maassa oli vuoden 2017 helmikuussa 80 myymälää.


title: Jysk

text: Viidestä Pohjoismaasta ainoastaan Islannissa on toiminnassa JYSK Nordic -ketjun sijaan franchise-yhtiö. Ensimmäinen islantilainen Jysk avattiin vuonna 1987. Vuoden 2017 helmikuussa Islannissa oli viisi myymälää.


title: Moshoeshoe

text: Moshoeshoe (n. 1786 – 11. maaliskuuta 1870 Thaba Bosiu) oli sothojen ensimmäinen johtaja ja Basutomaan (nyk. Lesotho) perustaja.


title: Moshoeshoe

text: Moshoeshoen isä Mokhachane oli sothoihin kuuluneen bamokoteli-klaanin päällikkö.


title: Moshoeshoe

text: Moshoeshoe perusti eteläiselle Highveldille voimakkaan sothokuningaskunnan 1820- ja 1830-luvuilla mfecaneliikkeen seurauksena. Hän linnoitti vahvasti Thaba Bosiun ylängön ja rakensi suuren kuningaskunnan käyttäen tätä tukikohtanaan. Moshoeshoen kuningaskunta veti puoleensa ympäröivien aluiden nälänhädän ja sotien vaivaamia ihmisiä, jotka integroituivat yhteiskuntaan ja joiden tämän jälkeen katsottiin olevan sothoja. Moshoeshoe vahvisti valtakuntaansa myös sotilaallisesti hankkien aseita ja hevosia Kapmaasta. Moshoeshoe säilytti diplomatian keinoin ystävälliset välit naapurikuningaskuntiin ja maksoi ajoittain Shakalle suojelurahaa välttääkseen sotaa. 1830-luvun puoleenväliin mennessä valtion väkiluku oli kasvanut 30 000 ihmiseen, ja se oli eteläisen Highveldin suurin kuningaskunta.


title: Moshoeshoe

text: Vuonna 1868 britit anneksoivat sothokuningaskunnan ja Moshoeshoen valta pieneni. Moshoeshoen jälkeläinen Moshoeshoe II (1938–1996) nousi itsenäisen Lesothon valtion ensimmäiseksi kuninkaaksi.


title: Summan risti

text: Summan risti on Suomen puolella talvisodassa, Summan alueella taistelleiden sotilaiden muistoristi.


title: Summan risti

text: Ristin on oikeutettu saamaan jokainen vuosina 1939–1940 Karjalan kannaksella Summan lohkolla kunniakkaasti taistellut Suomen kansalainen tai ulkomaalainen. Risti voidaan myöntää muullekin henkilölle, joka katsotaan sen saamiseen oikeutetuksi. Ristit on yksilöllisesti numeroitu, ja jakaja pitää niiden saajista luetteloa.


title: Summan risti

text: Ristiä jakoi aluksi siihen tarkoitukseen nimetty toimikunta. Myöhemmin tehtävä siirrettiin Sotainvalidien Veljesliiton johtokunnalle.


title: R4M-raketti

text: R4M (lyhenne: , tunnettu myös saksalaisella lempinimellä Orkan eli hirmumyrsky) oli toisen maailmansodan aikainen Saksan ilmavoimille kehitetty rakettiase. Se syntyi tarpeesta kehittää hävittäjille ase, jolla voitaisiin tuhota tai ainakin hajottaa Yhdysvaltain ilmavoimien päiväsaikaan käyttämät suuret pommikonemuodostelmat. Pommittajien torjuminen tykkejä käyttäen edellytti lentämistä massiivisen torjuntatulen ulottuville ja läpi. Erityisesti edestä hyökätessä oli yhteentörmäyksen vaara ja aika tehokkaaseen tulitukseen oli hyvin lyhyt. Yksi hyökkäys ei myöskään taannut toivottua tulosta.


title: R4M-raketti

text: R4M oli pyrstövakavoitu ja ohjaamaton. Tähtäimenä käytettiin yhteisesti hävittäjän tuliaseille tarkoitettua tähtäintä. Raketit laukaistiin sähköisesti kaseteista yhteislaukauksina. Raketin läpimitta oli 55 mm ja siinä oli räjähdysainetta 520 grammaa. Kantama oli parhaimmillaan noin 2 000 metriä. Tehokas kantama oli pienempi mutta riitti ampumiseen torjuntatulen ulkopuolelta. Yksi osuma riitti pudottamaan pommittajan.


title: R4M-raketti

text: Rakettia testattiin ensimmäisen kerran Rechlinissä 1944. Taistelussa sitä käytettiin ensimmäisen kerran 18. maaliskuuta. Raketteja oli tällöin asennettu vaihtoehtoisesti 12 tai 24 kpl.


title: R4M-raketti

text:
Asetta käytettiin Messerschmitt Me 262
ja Me 163 hävittäjissä sekä Bachem Ba 349:ssä. Raketti tuli palveluskäyttöön sodan loppuvaiheessa mutta ase ja sen käyttö muodostuivat perusperiaatteeksi sodanjälkeisille vastaaville aseille ennen ohjusten kehittymistä.


title: Juhana I (Monaco)

text: Juhana I, (1382 - 8. toukokuuta 1454) italiaksi Giovanni I oli Monacon hallitsijana kolme kertaa vuosina 1419-1441, vuoden 1395 yhdessä Ludvigin ja toisella kerralla vuodet 1419-1427. Kanssahallitsijansa Antonien kuoleman ja maksettuaan Ambroisen 1427 ulos, hän jatkoi yksinvaltiaana saaden siten roomalaisen ykkösen nimensä perään.


title: Juhana I (Monaco)

text:
Juhanan isä oli Rainier II. Hän otti yhdessä isosetänsä Ludvigin kanssa Monacon haltuunsa genovalaisilta 1397.
Valtakautensa aikana Juhana myi, otti jälleen haltuunsa ja valtasi Monacon linnoituksen useaan kertaan. Isänsä kuoleman jälkeen Juhana osti yhdessä setiensä Antonion ja Ambroisen kanssa Monacon sen silloiselta genovalaiselta omistajalta Yolande d'Aragonilta. Muutaman vuoden kuluttua hän osti loputkin ja antoi sedilleen hallittavaksi Mentonin ja Roquebrunen.


title: Juhana I (Monaco)

text: Vuosina 1421-1422 Juhana ryhtyi armeijoineen Firenzen ja Napolin palkkalistoille.


title: Juhana I (Monaco)

text: Juhana myi Monacon 12 000 livrellä genovalaiselle vallanpitäjälle Filippo Maria Viscontille 1429. Mutta kun tämä karkotettiin Genovasta pari vuotta myöhemmin sopimus peruttiin.


title: Juhana I (Monaco)

text: Milano valtasi Monacon lokakuussa 1436 genovalaisyntyisen amiraalin Biagio Assereton johdolla ja Juhana joutui Milanon ruhtinaan vangiksi yhdessä poikansa Catalanin kanssa.


title: Juhana I (Monaco)

text: Juhanan ollessa poissa Monacossa vallassa oli hänen vaimonsa Pomellina Fregoson. Hän onnistui pitämään puolensa Milanon ruhtinaan Ludwig von Piemontin piirityksessä, vaikka tämä uhkasi surmata vangittuna olleen Juhanan, jos Monacoa ei myytäisi hänelle.


title: Juhana I (Monaco)

text: Paljolti Pomellinan ansiosta Monaco sai 20. marraskuuta 1441 itsemääräämisoikeuden ja genovalaisten ylivalta kumottiin.


title: Juhana I (Monaco)

text: Vuonna 1448 Juhana tarjosi Monacoa vuotuista eläke-maksua vastaan ja pantiksi veloistaan Savoyn kreiville, mutta tämä kieltäytyi, koska pelkäsi sen johtavan mellakoihin. Juhana varasi itselleen ja jälkeläisilleen "ikuisen" perintöoikeuden Mentonin ja Roquebrunen linnoituksiin 19. joulukuuta 1448.


title: Juhana I (Monaco)

text: Juhana oli vuonna 1451 vararikon partaalla, joten hän myi Dauphin alueen Ranskan tulevalle kuninkaalle Ludvig XI:lle, mutta koska tällä ei ollut varaa maksaa, ei hän saanut aluetta haltuunsa koskaan.


title: Juhana I (Monaco)

text: Juhana kuoli 1454. Hänet haudattiin isänsä Rainier II:n viereen. Juhanan säätämä uusi perintöjärjestys mahdollisti Grimaldien vallan säilymisen Monacossa. Vastoin yleistä käytäntöä hän määräsi, että jos miespuolisia perillisiä ei ollut, perintö siirtyisi vanhimmalle tyttärelle sillä ehdolla, että tämän puoliso ottaa avioliitossa Grimaldien nimen ja tunnukset.


title: Juhana I (Monaco)

text: Juhanalla ja Pomellina Fregosolla oli ainakin kolme lasta:


title: Vuosaarenhuippu

text: Vuosaarenhuippu on yli 60 hehtaarin laajuinen ulkoilualue Vuosaaren pohjoisosassa itäisessä Helsingissä. Alueella sijaitsi aiemmin Vuosaaren kaatopaikka ja rakentamisesta yli jääneiden maamassojen sijoituspaikka. Entisestä kaatopaikasta ja maantäyttöalueesta on maisemointityöllä rakennettu Helsingin mittakaavassa poikkeuksellinen ympäristö, jossa elää laaja kirjo kasvi- ja eläinlajeja. Polut yhdistävät Vuosaarenhuipun myös viereiseen Mustavuoren suojelualueeseen.


title: Vuosaarenhuippu

text: Vuosaaren kaatopaikka oli toiminnassa vuosina 1966–1975 ja 1979–1988. Jälkimmäisinä vuosina se oli yksi ”kolmesta suuresta”. Kaksi muuta olivat Ison-Huopalahden kaatopaikka ja Pasilan kaatopaikka. Se on Ämmässuon kaatopaikan jälkeen toiseksi suurin Pohjoismaissa koskaan sijainnut kaatopaikka. Alueelle vietiin talousjätettä ja teollisuusjätettä ja todennäköisesti myös ongelmajätettä.


title: Vuosaarenhuippu

text: 1960-luvun ajan alue toimi Lohjan Kalkkitehdas Oy:n kaatopaikkana. Kalkkitehtaalla oli alueella kalkkikivilouhos, joka sittemmin näkyi maastossa vanhana, vedellä täyttyneenä lampena. Paikan erikoisuus oli lohenpunainen marmori, jota Lohjan Kalkki Oy ja sittemmin Rudus Oy nosti laattoina aina 60 metrin syvyydestä. Nähtävästi alueella toimi myös kivenmurskaamo, jonka synnyttämä pöly johti lähiasukkaiden valituksen seurauksena pölyn määrä todettiin haitalliseksi ja yritys määrättiin korjaamaan tilanne. Tarkempia tietoja tästä vaiheesta on vaikea löytää.


title: Vuosaarenhuippu

text: Vuosaaren kaatopaikka kaupungin kaatopaikkana perustettiin, kun Vuosaari oli liitetty Helsinkiin 1966 ja Vartiokylän kaatopaikka samanaikaisesti täyttyi. Alue oli tuolloin syrjäistä seutua Vantaan ja Sipoon rajamailla. Syrjäisestä sijainnista huolimatta lähin asutus sijaitsi vain 400 metrin päässä kaatopaikasta. Kaatopaikka oli aluksi vartioimaton ja puutteellisesti hoidettu ja se vilisi rottia ja lokkeja. Jätteet oli kasattu paikalle hyvin löyhästi, ja tästä syystä jätteiden väliin pääsevä ilma mahdollisti myös lukuisat tulipalot, joiden sankat savut haittasivat lähitalojen asukkaita.


title: Vuosaarenhuippu

text: Vuodesta 1975 lähtien Vuosaaren kaatopaikka jäi neljän vuoden ajan tilapäisesti pois käytöstä, mutta Ison Huopalahden kaatopaikan jäätyä pois käytöstä jätteitä ryhdyttiin tuomaan uudelleen Vuosaareen. Vuosaaren asukkaiden mielestä kaatopaikka oli otettu uudelleen käyttöön laittomasti, ja he vastustivat sitä voimakkaasti. Kaatopaikan hoitoa syytettiin edelleen huonoksi, olihan se edelleen vartioimaton ja julkisuudessa esitettiin väitteitä, että sinne ajettiin myös ongelmajätteitä, kuten myrkkyjä, öljyjä ja liuottimia. Vuonna 1980 kaupunginosan asuntoyhtiöt valittivat kaatopaikasta terveydenhoitoviranomaisille, Helsingin poliisilaitokselle ja lopulta myös oikeuskanslerille. Myös Helsingin luonnonsuojeluyhdistys vaati kaatopaikan sulkemista. Uudenmaan lääninoikeus kielsikin kaatopaikan täytön, ja kun kaupungin mahdollisuudet jätteidensä hävittämiseen kävivät vähiin, korostui Kyläsaaren jätteenpolttolaitoksen asema kaupungin jätehuollossa. Ilmeisesti kaatopaikan käyttökiellon myötä se muuttui vuonna 1981 valvotuksi alueeksi.


title: Vuosaarenhuippu

text: Nähtävästi talous- ja teollisuusjätteen vienti Vuosaareen nyt loppui, mutta sen jälkeen sinne vietiin ylijäämämaata, ilmeisesti vuoteen 1988 saakka. Toiset lähteet kuitenkin mainitsevat Vuosaaren kaatopaikan Helsingin pääkaatopaikkana 1980-luvulla.


title: Vuosaarenhuippu

text: Näin entinen kaatopaikka koostuu kahdesta alueesta, entisestä varsinaisesta kaatopaikasta, jonka koko on 25 hehtaaria, ja täyttömäestä, jonka koko ilmeisesti on 35 hehtaaria.


title: Vuosaarenhuippu

text: Vuodesta 1983 lähtien paikasta on vastannut YTV. Viimeisinä vuosina kaatopaikka oli paljon esillä mediassa. Sen sulkeminen lienee johtunut yleisestä mielipiteestä.


title: Vuosaarenhuippu

text: Alueelle on viety yhdyskuntajätteitä 3,4 miljoonaa tonnia ja 150 000 tonnia teollisuusjätteitä. (Toisten tietojen mukaan jätettä olisi vain 1,7 miljoonaa tonnia.) Lisäksi alueelle on viety rakennusjätettä, rikinpoistotuotteita, liuottimia, sairaalajätettä ja kivihiilivoimaloiden tuhkaa sekä erilaisten laitosten jätekaivojen sakkoja ja lietteitä. Jätteen joukossa on PAH- ja VOC-yhdisteitä, raskasmetalleja ja rikkiyhdisteitä. Todennäköisesti joukossa on ongelmajätteitä.


title: Vuosaarenhuippu

text: Alueelle rakennettiin 1990-luvulla kaatopaikkakaasujen talteenottojärjestelmä, joka käsittää 27 imukaivoa, imuputkiston, pumppuaseman, soihtupolttimen ja lämpökeskukseen ohjaavan kaasuputkiston. Alue on rajattu maapadoilla jätetäytön päälle on lakkauttamisen jälkeen sijoitettu huomattava määrä puhtaita ylijäämämaita. Jossain vaiheessa, ennen tai jälkeen kaatopaikkakäytön, alue on rajattu maapadoilla. Kaatopaikka on kaikesta huolimatta luokiteltu riskikaatopaikaksi ja se on jatkuvassa valvonnassa suotovesien eli jätteiden läpi suodattuneen sadeveden ja lumen sulamisveden osalta.


title: Vuosaarenhuippu

text: Varsinaisen kaatopaikan maisemointiin päästään vasta, kun sen sisällä muhivat kaatopaikkakaasut poistuvat. Poistumista on tehostettu uudella putkistolla.


title: Vuosaarenhuippu

text: Täyttömäelle on kasattu ylijäämämassoja vuosikymmeniä. Täyttömäen pintamaat on tuotu Vuosaaren sataman rakennustyömaalta. Maansiirtokoneet ovat rahdanneet Käärmeniemestä 80 000 kuutiota maata. Massat sijoitettiin innovatiivisesti, niiden alkuperäisessä kerroksellisuusjärjestyksessä, eli metsänpohjan ylin orgaaninen kerros mikrobeineen, siemenpankkeineen ja maaperäeliöineen jäi pintaan ja pääsi näin aloittamaan siirrosta toivuttuaan uuden elämän. Eräitä arvokkaita kasvikasvustoja tuotiin jopa paareilla kuin ambulanssipotilaita. Maamassojen mukana ovat siis tulleet myös maassa olevat siemenet. Näin kasvit, eliöt ja sienirihmastot jatkavat alueella kasvuaan. Alueen maksimikorkeus korkeus on maanläjityksen vuoksi huomattava, jonka takia se näkyy kauas ja sen laelta näkyy suurin osa seudusta.


title: Vuosaarenhuippu

text: Sitten suunnitelmat muotoutuivat vielä kerran uudelleen. Erään kommenttaattorin mukaan


title: Vuosaarenhuippu

text: Helsingin kaupungin rakennusviraston maisemointi, etenkin työpajapäällikkö Jukka Toivonen, saa kehuja Suomen luonnonsuojeluliitolta ja Countdown-kunniapalkinnon Maailman luonnonsuojeluliiton Suomen komitealta. Edellä siteeratun kommentaattorin mukaan


title: Vuosaarenhuippu

text: Maisemointia suunniteltaessa mallimaisemina ja innoittajina ovat olleet ulkosaariston luontotyypit, harjujen paahderinteet, harvinaistuneet lehtotyypit sekä Someron Häntälän notkojen laidunnettu perinnemaisema.


title: Vuosaarenhuippu

text: Kesällä 2014 alueelle on siirretty maamassoja Kruunuvuorenrannan tulevan asuinalueen alta. Maisemoijat odottelevat innolla sitä, millaisia kasveja mullan siemenpankista nousee.


title: Vuosaarenhuippu

text: Vaikka Helsingin kaupunki aloitti maisemoinnin vasta vuonna 2003, on alueelta löydetty jo nyt yli 400 kasvilajia ja monia harvinaisia tai uhanalaisia eläinlajeja. Merkittävä osa entisen maantäyttöalueen kasvillisuudesta on peräisin pintamaiksi valikoitujen maamassojen mukana kulkeutuneista kasvilajeista ja maiden sisältämistä siemenistä. Vuosaarenhuipun alue on myös eräänlainen reservaatti, jonne voidaan siirtää kaupungin rakentamisen alle jääviä harvinaisia, alueellisia kasvilajeja.


title: Vuosaarenhuippu

text: Entisen kaatopaikan korkeus on maanläjityksen vuoksi huomattava, jonka takia se näkyy kauas ja sen laelta näkyy suurin osa seudusta. Vuosaarenhuipun korkeimmalla kohdalla, 65 metrin korkeudessa, on näköalapaikka, josta avautuu näkymä muun muassa läheiseen Vuosaaren satamaan.


title: Vuosaarenhuippu

text: Vuosaarenhuipun pohjoiskautta kulkee esteetön reitti aivan mäen korkeimmalle kohdalle asti. Esteetön reitti alkaa Niinisaarentien kupeessa olevalta parkkipaikalta, virallista kulkureittiä pitkin. Tie kulkee vanhan kaatopaikan ja Porvarinlahden ruovikon välistä Vuosaarenhuipun luoteisreunalle. Sieltä tie kiertää rinnettä pitkin huipun laen pohjoiskärkeen.


title: Vuosaarenhuippu

text: Etelästä käsin sen sijaan esteetöntä pääsyä ei ole. Linnuntietä pitkin suorin ja ilmeisin reitti Niinisarentieltä mäen itärinteelle ei ole yleisölle avoin.


title: Vuosaarenhuippu

text: Kaupungin rakennusvirasto kertoo alueesta muun muassa seuraavaa:


title: Blah Blah Blah

text: Blah Blah Blah on yhdysvaltalaisen pop-artisti Keshan toinen single hänen ensimmäiseltä studioalbumiltaan "Animal". Singlellä vierailee pop duo 3OH!3 ja se julkaistiin 19. helmikuuta 2010. Kappaleesta on kuvattu myös musiikkivideo.


title: Lentopallo kesäolympialaisissa 2000

text: Vuoden 2000 kesäolympialaisissa pelattiin miesten ja naisten turnaukset sekä sisälentopallossa että rantalentopallossa.


title: Lentopallo kesäolympialaisissa 2000

text:
Pronssiottelu: Italia-Argentiina 25-16, 25-15, 25-18Jugoslavian joukkue: Vladimir Batez,
Slobodan Boskan,
Andrija Gerić,
Nikola Grbić,
Vladimir Grbić,
Slobodan Kovač,
Đula Mester,
Vasa Mijić,
Ivan Miljković,
Veljko Petković,
Goran Vujević,
Igor Vusurović.


title: IC (moottoripyörä)

text: IC oli venäläinen moottoripyörämerkki.


title: IC (moottoripyörä)

text: Pyöriä alettiin valmistaa nimellä "IŽ" Iževskin asetehtaassa Keski-Venäjällä Iževskin teollisuuskaupungissa vuonna 1929. Suomessa mallit olivat myynnissä nimellä "IC".


title: Jiri Viitamäki

text: Jiri Matias Viitamäki (es. Mikko Parikka) on kuvitteellinen hahmo "Salatuissa elämissä". Hän on esiintynyt sarjassa vuodesta 2010 lähtien.


title: Jiri Viitamäki

text: Paula Sievinen törmäsi Jiriin sattumalta Vilnassa. Myöhemmin Jiri tuli Helsinkiin ja muutti Sievisille asumaan. Jiri luuli pitkään Lassen olevan vain Paula-tädin puoliso, mutta saikin vahingossa tietää Lassen olevan hänen isänsä. Paula sai lapsen, joka sai nimen Severi Sievinen. Severin isästä ei oltu varmoja ja vaihtoehtoina olivat Lasse sekä Eero Vanala. Paula kuitenkin tiesi Eeron olevan isä, mutta Lasse halusi varmistuksen ja Jiri vaihtoi oman sylkinäytteensä Severin sylkinäytteen tilalle. Lasse paljastui ”Severin” isäksi ja näin selvisi, että Lassella ja Armilla oli ollut suhde ja siitä syntyi Jiri. Koko perhe hyväksyi asian ja Jiri sai jäädä asumaan perheeseen.Jiri on seurustellut Heidi Aaltosen ja Eva Tammisen kanssa. Evan kanssa Jirillä on tytär nimeltä Nella, joka saapui Jirin elämään ollessaan jo miltei teini-ikäinen. Jiri ja Eva olivat itse olleet todella nuoria Evan alkaessa odottaa Nellaa ja jätettyään Jirin yksin Amsterdamiin kertomatta raskaudestaan. Jiri on yrittänyt pariin otteeseen aloittaa uudelleen suhdetta Evaan, mutta suhde on loppunut lyhyeen. Sittemmin Jiri seurusteli Alissa Nikkisen kanssa, mutta tämäkin suhde päättyi eroon. Jiri ja Alissa palasivat kuitenkin yhteen. Myöhemmin he erosivat jälleen.


title: Jiri Viitamäki

text:
Vuonna 2014 Jirin elämään saapui hänen nuoruuden rakastettunsa Eva Tamminen. Jiri ei halunnut aluksi pitää Evaan mitään yhteyttä, mutta Eva paljasti Jirille tämän olevan hänen tyttärensä Nella Tammisen isä. Jiri ottikin isän roolin vakavasti ja laittoi elämänsä uuteen järjestykseen ja Nella tyttärestä tulikin hänelle tärkeintä elämässä. Nellalla olikin vakava sydänsairaus ja Jiri ei tiennyt kuinka kauan saisi olla isä. Koomassa makaavan Paula Sievisen sydän annettiin Nellalle, joka parantui nopeasti. Jirillä ja Nellalla on todella hyvät välit. Eva taas on ihastunut Jiriin, mutta Jirin alettua seurustelemaan uudestaan Heidin kanssa astui Eva syrjään parin tieltä. Jiri ja Eva päätyivät harrastamaan kerran seksiä Evan makuuhuoneessa, kun Eva oli lajittelemassa pyykkiä. Jiri, Eva, Nella ja Severi asuvat samassa asunnossa, Nellan ja Severin takia. Eva ja Jiri sopivat aluksi olevansa vain ystäviä. Vanhat tunteet heräsivät kuitenkin eloon. Jiri halusi pitää suhteen salassa lapsilta ja kaikilta muiltakin, koska hänellä oli suunnitelma Alissa Nikkisen suhteen, jonka avulla hän saisi koko majatalo Amandan kokonaan itselleen. Severi ja Nella saivat kuitenkin Jirin ja Evan suhteen selville, mutta perhe sopi keskenään etteivät puhu asiasta kenellekään muulle.
Jiri ja Alissa Nikkinen ystävystyivät Amandassa, vaikka kinastelivatkin usein. Jiri on muun muassa tukenut Alissaa kun tämän isää Akia ammuttiin, ja silloin kun Jiri ja Camilla saivat selville että Aki pyörittää veronkiertoyritystään tyttärensä nimissä. Myöhemmin pari alkoi seurustella, mutta esteenä suhteelle on ollut muun muassa Jirin nuoruuden rakkaus Eva, jonka kanssa Alissa ei tule toimeen.


title: Jiri Viitamäki

text: Jiri ja Alissa erosivat, kun Alissa sai tietää, että Monica on raskaana Jirille, Alissa taas puolestaan tunnusti Jirille harrastaneensa seksiä Janne Haukkalan kanssa.


title: Jiri Viitamäki

text: Helmikuussa 2018 Jiri ja Alissa palasivat yhteen. Molemmat juonivat Lola Vinbergin osuutta Club Herukasta. Myöhemmin he erosivat taas.


title: Jiri Viitamäki

text: Jirillä oli Monican kanssa yhden illan juttu, jonka seurauksena Monica tuli raskaaksi. Monica aikoi muttaa ulkomaille Camilla Mustavaaran kanssa, mutta Jiri sai hänet jäämään. Pian sen jälkeen Monica antoi Jirille luvan olla lapsensa isä. Syksyllä 2017 Monica ja Jiri päätyivät sänkyyn, jonka myös Eva Tamminen näki. Monica synnytti hengenvaarallisesti saunan pukuhuoneeseen, jonka jälkeen hän joutui leikkaukseen ja vauva tarkkailuun. Monica selvisi ja päätti yhdessä Jirin kanssa antaa vauvalle nimeksi Magnus. Sen jälkeen Jiri pyysi Monicaa menemään kanssaan naimisiin, johon Monica ei suostunut.


title: Jiri Viitamäki

text: Kun Jiri ja Nella riitelivät, Magnus putosi sohvalta. Monicasta tuli siksi ylisuojeleva poikaa kohtaan. Hän mm: hiippaili keskellä yötä hakemaan Magnuksen Jirin luota yökylästä, josta Jiri raivostui. Myöhemmin Monica antoi Jirin kuitenkin tunnustaa isyytensä, vaikka olikin sitä epäröinyt.


title: Jiri Viitamäki

text: Magnuksen sairastuttua vakavaan tuhkarokkoon, Jiri tajusi rakastavansa Monicaa, kosi tätä ja he menivät naimisiin Magnuksen parannuttua. Monica ja Magnus muuttivat häiden jälkeen Jirin luo.


title: Jiri Viitamäki

text: Helmikuussa 2017 esitetyssä jaksossa Jiri ajoi kolarin autolla, jossa olivat mukana myös Kari Taalasmaa ja Aaro Vaalanne, jonka Jiri ja Kari kidnappasivat. Heidän tarkoituksenaan oli, että Aaro jättäisi Karin kihlatun Lindan sekä Jirin serkun Severin rauhaan. Kun Jiri oli vastaamassa tyttärensä Nellan tekstiviestiin, hänen otteensa herpaantui ja auto suistui tieltään puuhun. Onnettomuuden seuraukset olivat vakavat: Jiri sai aivovamman ja sokeutui väliaikaisesti. Kari ja Aaro selvisivät kolarista pelkillä naarmuilla. Toukokuussa 2017 esitetyssä jaksossa Aki löi Jiriä, jolloin hänen näkönsä palasi.


title: Steele (täsmennyssivu)

text: Steele voi tarkoittaa:


title: Steve Staios

text: Steven Staios (s. 28. heinäkuuta 1973 Hamilton, Ontario) on kanadalainen entinen jääkiekkopuolustaja ja kaksinkertainen maailmanmestari, joka pelasi Boston Bruinsissa, Vancouver Canucksissa, Atlanta Thrashersissa, Edmonton Oilersissa, Calgary Flamesissa ja New York Islandersissa. Rightin puolelta pelaava Staios on puolustava puolustaja.


title: Steve Staios

text: St. Louis Blues varasi Staiosin toisella kierroksella ja 27. pelaajana vuonna . Hän siirtyi organisaatioon kaudeksi 1993–1994 ja pelasi farmissa lähes kolme kautta, muttei hän pelannut ylhäällä NHL:ssä St. Louis Bluesin joukkueessa. Maaliskuussa 1996 Staios kaupattiin Boston Bruinsiin Kevin Sawyerin ja Steve Leachin kanssa. Hän debytoi samalla kaudella NHL:ssä ja pelasi 12 ottelua.


title: Steve Staios

text: Kaudella 1996–1997 Bruins asetti Staiosin waivers-listalle, josta Vancouver Canucks nappasi hänet maaliskuussa 1997. Staios jäi kauden 1998–1999 jälkeen vapaaksi agentiksi ja uusi NHL-joukkue Atlanta Thrashers hankki hänet täydennysvarauksessa kesäkuussa 1999. Kesäkuussa 2000 Staios kaupattiin New Jersey Devilsin riveihin vaihdossa yhdeksännen kierroksen varausvuoroon saman kesän varaustilaisuuteen, mutta kuukautta myöhemmin hänet kaupattiin takaisin Thrashersiin. Kaudella 2000–2001 Staios oli Thrashersin kapteeni.


title: Steve Staios

text: Kaudeksi 2001–2002 Staios siirtyi vapaana agenttina Edmonton Oilersiin. Hän kuului vuosia joukkueen runkopuolustajiin ja teki kausina 2003–2004 ja 2005–2006 yhden kauden henkilökohtaisen piste-ennätyksensä 28 pisteellään. Marraskuussa 2006 Staios teki nelivuotisen 10,8 miljoonan dollarin arvoisen jatkosopimuksen Oilersin kanssa, mutta se päättyi kaudella 2009–2010, kun hänet kaupattiin maaliskuussa 2010 Calgary Flamesiin vaihdossa Aaron Johnsonin ja kolmannen kierroksen varausvuoroon. Kaudeksi 2011–2012 hän siirtyi New York Islandersiin.


title: Steve Staios

text: Työsulkukaudella Staios pelasi Elitserien-joukkue Luleå HF:ssä, Ruotsissa.


title: Steve Staios

text: Staios voitti maailmanmestaruuden Kanadan joukkueessa vuosina 2003 ja 2004. Vuonna 2008 hän voitti hopeaa. Staios pelasi MM-kilpailuissa myös vuonna 2002, muttei hän voittanut mitalia.


title: Steve Staios

text: Staiosin vanhemmat ovat makedonialaisia. Hänellä on vaimo Susannah ja kaksi lasta: Nathan ja Ella.


title: Primo (rullalautailutemppu)

text: Primo (joskus myös railstand) on rullalautailutemppu, jossa tasapainotellaan laudan kantin päällä. Temppu on nimetty sen keksijän, Primo Desiderion mukaan. Alun perin "primo" viittasi temppuun vain vauhdista suoritettuna, kun taas "railstand" tarkoitti paikallaan suoritettua temppua. Nykyään molempiin viitataan useimmiten primona. Vauhdista tehty primo voidaan kuitenkin erottaa kutsumalla sitä "primo slide"ksi.


title: Primo (rullalautailutemppu)

text: Temppu voidaan suorittaa joko hyppäämällä tai maasta.


title: Primo (rullalautailutemppu)

text: Maasta tehtynä tarkoituksena on saada lauta kääntymään "yliohjaamalla" 90 astetta kyljelleen, lautailijan hypätessä samanaikaisesti kyljelleen kääntyneen laudan päälle, koskematta kuitenkaan itse maahan. Lauta voidaan kääntää kyljelleen kumpaan suuntaan tahansa. Lautailijan tulisi laskeutua renkaiden päälle tasapainonsa säilyttämiseksi.


title: Primo (rullalautailutemppu)

text: Hyppäämällä suoritettuna lautaa pyritään kääntämään ilmassa neljasosakierros pituusakselinsa ympäri, jonka jälkeen laudan kantin päälle voidaan laskeutua. Kääntäminen tapahtuu kickflipin ja heelflipin kaltaisilla tekniikoilla.


title: Musta (Pate Mustajärven albumi)

text: Musta on Pate Mustajärven kahdeksas studioalbumi. Se julkaistiin 19. toukokuuta 2010. Albumi sisältää käännöksiä Johnny Cashin tunnetuiksi tekemistä kappaleista.


title: Black Panther (animaatiosarja)

text: Black Panther oli yhdysvaltalainen motion comic -tyylillä tehty 6-osainen animaatiosarja, joka perustuu Marvelin sarjakuvahahmoon Mustaan Pantteri. Sarjaa esitettiin ensi kerran Australiassa 16. tammikuuta 2010 ABC3-kanavalla.


title: Black Panther (animaatiosarja)

text: Sarja ei saanut suuren kritiikin johdosta televisioesitystä Yhdysvalloissa ja sen jakso esitetään iTunesilla, Xbox LIVEssa, PlayStation Networkilla ja Microsoft Zunessa 23. kesäkuuta 2010 lähtien. Lisäksi sarja tunnetaan nimellä Black Panther: Who is the Black Panther?, jonka kuusi jaksoa on pidennetty 12 jakson mittaiseksi.


title: Black Panther (animaatiosarja)

text: Huhtikuussa 2008 yhdysvaltalainen kaapelikanava BET julkisti New Yorkissa tekevänsä yhteistyötä Marvelin kanssa luodakseen Mustasta Pantterista puolituntisen animaatiosarjan. Sarjan kehittäjänä ja käsikirjoittajana toimi BET:n viihteen puheenjohtaja Reginald Hudlin. Lisäksi sarjaa on piirtämässä John Romita Jr. ja sarjan kuusi ensimmäistä jaksoa perustuu "Who is the Black Panther?" -sarjakuvaan, jonka jälkeen sarja aloittaa oman tarinansa.


title: Black Panther (animaatiosarja)

text: Marraskuussa 2008 Marvel julkisti Oscar-ehdokkuuden saaneen näyttelijän Djimon Hounsoun toimivan sarjan nimikkohahmon äänenä.


title: The Frozen Tears of Angels

text: The Frozen Tears of Angels on Rhapsody of Firen kahdeksas studioalbumi, joka julkaistiin 30. huhtikuuta 2010. Albumi on Dark Secret -saagan kolmas ja toiseksi viimeinen osa (mikäli EP:itä The Dark Secter ja The Cold Embrace of Fear ei lasketa). Albumin tyyli on entistä nopeampaa ja kitaravetoisempaa. Rytmikitaristi Dominique Leurquin esiintyy albumilla viimeistä kertaansa, kun Tom Hess nimitettiin seuraavan albumin From Chaos to Eternity rytmikitaristiksi. Leurquin ei varsinaisesti ole kuulunut yhtyeeseen, mutta oli vuosikausia kitaristina konserteissa, ja soitti kahdella albumilla: Triumph or Agony ja The Frozen Tears of Angels.


title: The Frozen Tears of Angels

text: Kappaleista "Sea of Fate" ja "Reign of Terror" julkaistiin singlet, ja edeltävästä julkaistiin myös musiikkivideo.


title: The Frozen Tears of Angels

text: Leurquin ja Lee eivät kuulu yhtyeeseen.


title: Sebastian Karpiniuk

text: Sebastian Marek Karpiniuk (4. joulukuuta 1972 Kołobrzeg, Puola – 10. huhtikuuta 2010 Smolensk, Venäjä) oli puolalainen poliitikko ja Kansalaisfoorumi -puolueen jäsen. Hän toimi Puolan parlamentin alahuoneen eli Sejmin jäsenenä vuodesta 2005 kuolemaansa saakka.


title: Sebastian Karpiniuk

text: Hän kuoli Smolenskin lento-onnettomuudessa Venäjällä 10. huhtikuuta 2010.


title: Ralf Minge

text: Ralf Minge (s. 8. lokakuuta 1960 Prösen Saksan demokraattinen tasavalta) on saksalainen jalkapallovalmentaja ja entinen hyökkääjä. Kesästä 2012 lähtien hän on toiminut Bayer Leverkusenin II-joukkueen valmentajana.


title: Ralf Minge

text: Minge aloitti jalkapallon paikallisessa BSG Stahl Prösenissä vuonna 1969, josta hän siirtyi kolme vuotta myöhemmin TSG Gröditziin. Pelattuaan kahdeksan vuotta seurassa, hän siirtyi Dynamo Dresdeniin vuonna 1980. Dresdenissä Minge teki debyyttinsä lokakuussa 1980 UEFA-cupissa. Dynamon paidassa Minge voitti FDGB-Pokalin vuosina 1982, 1984, 1985 ja 1990, muttei onnistunut voittamaan Itä-Saksan mestaruutta uransa alkuvuosina. Vasta vuonna 1989 hän voitti ensimmäisen mestaruutensa, ja seuraavan heti seuraavalla kaudella. Viimeisellä kaudellaan hän johdatti Dynamon Bundesliigaan, mutta joutui lopettamaan uransa loukkaantumisten takia. Uransa jälkeen Minge siirtyi Dynamon apuvalmentajaksi ja toimi kaksi kertaa lyhyen aikaa päävalmentajanakin. Vuonna 1995 hän siirtyi Erzgebirge Auen päävalmentajaksi yhden kauden ajaksi. Tämän jälkeen Minge toimi SC Fortuna Kölnin apuvalmentajana kauden ajan ja siirtyi vuonna 2000 Bayer Leverkusenin organisaatioon, jossa hän toimi aluksi apuvalmentajana ja vuodesta 2003 lähtien kakkosjoukkueen päävalmentajana.


title: Ralf Minge

text: Vuonna 2006 Minge siirtyi Georgiaan, jossa hän toimi Georgian maajoukkueen apuvalmentajana Klaus Toppmöllerin alaisuudessa. Minge toimi myös Georgian U21-maajoukkueen päävalmentajana, mutta lopetti yhden kauden jälkeen. Helmikuussa 2010 Mingestä tuli Saksan alle 20-vuotiaiden maajoukkueen päävalmentaja. Minge sai potkut tehtävästä toukokuussa 2011.


title: Ralf Minge

text: Kesällä 2012 Minge palasi Bayer 04 Leverkuseniin reservijoukkueen valmentajaksi.


title: Laos olympialaisissa

text: Laos osallistui olympialaisiin ensimmäisen kerran Moskovassa 1980. Seuraavista kesäkisoista se jäi pois, mutta on ollut mukana kaikissa kesäolympialaisissa Soulista 1988 lähtien. Talvikisoihin maa ei ole osallistunut. Laos ei ole saavuttanut olympialaisissa yhtään mitali- eikä pistesijaa.


title: Ann Selin

text: Ann Orvokki Selin (s. 22. heinäkuuta 1960 Helsinki) on suomalainen ammattijärjestöjohtaja. Hän on ollut vuodesta 2002 SAK:hon kuuluvan Palvelualojen ammattiliitto PAM ry:n puheenjohtaja.


title: Ann Selin

text: Keskikoulun jälkeen 16-vuotias Selin aloitti työuransa Liiketyöntekijäin Liitossa, jossa hän oli toimistotyöntekijänä 1976–1986, nuorisotoimitsijana 1987–1991, työsuojelusihteerinä 1991–1993 ja alue-esimiehenä Jyväskylässä 1993–1998 ja Helsingissä 1998–2000. Vuosina 2000–2002 hän oli PAM ry:n aluepäällikkö.


title: Ann Selin

text: Vuonna 2002 Selin valittiin Pamin puheenjohtajaksi. Edellisen kerran hänet valiittiin uudelle nelivuotiskaudelle kesäkuussa 2015. Selin istuu myös SAK:n hallituksessa ja työvaliokunnassa. Hän on myös SDP:n varavaltuutettu Helsingissä.


title: Ann Selin

text: Hänellä diagnosoitiin elokuussa 2016 rintasyöpä.


title: Ann Selin

text: Selin on VVO-Yhtymän hallituksen jäsen ja Keskinäinen Työeläkevakuutusyhtiö Elon hallituksen varapuheenjohtaja.


title: Ann Selin

text: Selinin äidinkieli on isän puolelta ruotsi.


title: Laurin koulu

text: Laurin koulu oli peruskoulun yläaste Salossa. Oppilaita koulussa oli yhteensä noin 350 eri puolilta Saloa. Koulun rakennukset olivat homeiset ja ne poistettiin käytöstä sisäilmaongelmien vuoksi vuonna 2012. Koulu lopulta lakkautettiin ja sen oppilaat jaettiin muihin kouluihin.


title: Laurin koulu

text: Laurin koulussa toimi luonnontiede- ja matematiikkapainotteisia LUMA-luokkia, ja koulu osallistui KiVa koulu-hankkeeseen, jonka tavoitteena on ehkäistä koulukiusaamista. Koulurakennus sijaitsi Venemestarinkadulla ja koostui kolmesta rakennuksesta, nimiltään Alatalo, Välitalo ja Ylätalo. Ylätalossa sijaitsi ennen Laurin lukio, joka yhdistyi vuonna 2005 Hermannin lukion kanssa Salon lukioksi.


title: Laurin koulu

text: Laurin koulu purettiin vuonna 2014.


title: Uke

text: Uke tarkoittaa seuraavia:


title: Yyteri Golf

text: Yyteri Golf on Porissa toimiva golfklubi ja samanniminen golfkenttä. Kenttää hallinnoiva Yyteri Golf & Tennis Links Oy perustettiin 27.7.1988. Golfkenttä sijaitsee Porin kaupungin Yyterin hiekkaratojen länsireunalla. Kenttä on 18-reikäinen. Klubitalon ja harjoitusviheriön välittömään läheisyyteen rakennettiin 3 tenniskenttää. Tenniskenttien pintamateriaalina Hartru massa. Klubitalossa pukeutumistilat ja saunat miehille ja naisille. Toisessa kerroksessa sijaitsee 100-paikkainen täyden palvelun ravintola.


title: Yyteri Golf

text: Yhtiön perustivat Eero Järvinen ja Antti Taipale Porista sekä Jouko Munukka ja Matti Korhonen (YIT-Yhtymä Oy) Helsingistä. Yhtiön puheenjohtajaksi valittiin Antti Taipale ja rakennusaikaiseksi projektivalvojaksi Eero Järvinen.


title: Yyteri Golf

text: Golfkentän hanke- ja projektisuunnittelusta vastasi Eero Järvinen ja kenttäsuunnitelmista arkkitehti Reijo Louhimo. Klubitalon ja huoltorakennuksen suunnitelmat teki arkkitehti Esa Suvanto Helsingistä. Golfkentän ja rakennusten rakentamisesta vastasi YIT-Yhtymä Oy Helsingistä. Klubitalon ympäristön puutarhasuunnitelman laati Juhani Nylund Porista.


title: Yyteri Golf

text: Kentän rakennustyöt aloitettiin 5.9.1988. Harjoitusalueet ja tenniskentät otettiin käyttöön 15.6.1989. Pelaaminen kentällä (18 reikää) aloitettiin 15.6.1990. Klubitalon valmistuttua kentän vihkiäisiä vietettiin 27.4.1991. Vihkiäisten jälkeen kenttä luovutettiin yhtiön osakkaille ja Eero Järvinen jatkoi golfyhtiön toimitusjohtajana/kenttämestarina. Pekka Laxell oli yhtiön puheenjohtajana 1992–1996.


title: Yyteri Golf

text: YIT-Yhtymän myytyä osakkuutensa maaliskuussa 1997 yhtiöstä yhtiön osake-enemmistö siirtyi Yyteri Golf ry:n omistukseen. Yhtiön puheenjohtajaksi valittiin Tapani Liski. Uusi hallitus poisti alueelta tenniskentät ja vaihtoi nimeksi Yyteri Golf Links Oy.


title: Ajoneuvovero

text: Ajoneuvovero on Suomessa liikennekäytössä olevasta ajoneuvosta perittävä vero ja se jakaantuu perusveroon ja käyttövoimaveroon (dieselvero). Perusvero on muuttunut 2010 hiilidioksipäästöihin perustuvaksi. Ajoneuvoveroa ei makseta L-luokan ajoneuvoista (kuten mopoautoista).


title: Ajoneuvovero

text: Vuonna 1993 uusien autojen veroprosenttia alennettiin 20 prosenttiyksiköllä. Tavoitteena oli siirtää verotuksen painopistettä auton hankinnan verottamisesta auton käyttämisen puolelle, ajoneuvovero ei tosin verota auton käyttämistä vaan sen omistamista. Samalla myös pakettiautojen verovapaudesta luovuttiin ja verokannaksi säädettiin 35% verotusarvosta. Maastohenkilöautojen veroetu poistui ja niitä verotetaan kuin henkilöautoja.


title: Ajoneuvovero

text: Vuotuinen ajoneuvovero eli "auton käyttömaksu" otettiin käyttöön vuonna 1994. Uuden veron perusteluna käytettiin, että sillä korvataan edellä mainitusta veromuutoksesta ja myös alentuneesta uusien autojen myynnistä johtuva verotuoton menetys. Vuotuisen veron määräksi säädettiin 500 markkaa ennen vuoden 1994 alkua rekisteriin merkityille ajoneuvoille ja 700 markkaa tätä uudemmille ajoneuvoille. Auton käyttömaksun tuotto valtiolle oli tuolloin noin 1,3 miljardia markkaa eli 218 miljoonaa euroa vuodessa.


title: Ajoneuvovero

text: Vuosina 1994–1996 ajoneuvoveron kantamista hoidettiin siten, että auton tuulilasiin ostettiin sisäpuolelle kiinnitettävä virallinen verotarralappu vuosittaisen kertakorvauksen todisteeksi. Sen jälkeen siirryttiin ajoneuvorekisteriin merkittyjen ajoneuvojen käyttömaksujen suoraan laskutukseen ajoneuvojen omistajille, joka on ollut käytössä nykyhetkeen saakka.


title: Ajoneuvovero

text: Henkilöautoja on rekisterissä noin 2,4 miljoonaa kappaletta. Henkilöautoista kannettiin vuonna 2006 ajoneuvoveron perusveroa, eli ajoneuvoveroa noin 300 miljoonaa euroa ja lisäksi pakettiautoista noin 30 miljoonaa euroa. Vertailun vuoksi vuonna 2006 ajoneuvoveron käyttövoimavero, joka kansan suussa paremmin tunnetaan "dieselverona", tuotti kokonaisuudessaan noin 280 miljoonaa euroa, josta henkilöautojen osuus oli noin 160 miljoonaa euroa ja raskaan liikenteen 120 miljoonaa euroa.


title: Ajoneuvovero

text: Ajoneuvoveroa on arvosteltu siitä, että vaikka veron perusteluna on ollut auton käyttämisen verottaminen, vero ei kohdistu auton käyttämiseen vaan sen omistamiseen.


title: Ajoneuvovero

text: Ajoneuvojen omistamismaksun kantamista kokeiltiin ensimmäisen kerran jo 70-luvun lopulla, jolloin se jäi tilapäiseksi ja lakkautettiin myöhemmin. Maksukannon menetelmänä käytettiin myös silloin tuulilasiin kiinnitettyä tarralappua todisteena käyttöveron maksamisesta.


title: Heinrich Roller

text:
Christian Heinrich Roller (10. maaliskuuta 1839 Berliini – 6. syyskuuta 1916 Berliini) oli saksalainen pikakirjoitusjärjestelmän kehittäjä.
Heinrich Roller toimi muun muassa yksityissihteerinä, pikakirjoittajana ja kirjailijana. Vuosina 1865–68 hän toimi "Allgemeiner Deutscher Arbeiterverein" -työväenyhdistyksen pääsihteerinä.


title: Heinrich Roller

text: Roller opiskeli 1860-luvun alussa Leopold Arendsin pikakirjoitusjärjestelmän, ja ryhtyi toimimaan aktiivisesti pikakirjoitusalalla. Hän toimi pikakirjoittajana, pikakirjoituksen opettajana sekä pikakirjoitusjärjestöjen johtotehtävissä. Roller julkaisi vuonna 1874 Arendsin järjestelmästä oman oppikirjan, mikä aiheutti kiistaa Rollerin ja Arendsin välille ja johti myös oikeudenkäynteihin tekijänoikeuksista.


title: Heinrich Roller

text: Roller päätti kehittää oman pikakirjoitusjärjestelmän, ja julkaisi siitä oppikirjan vuonna 1875. Järjestelmä saavutti nopeasti suosiota, ja Rollerin elinaikana oppikirjaa painettiin yhteensä yli 100 000 kappaletta. Rollerin kuoltua järjestelmän suosio kuitenkin väheni. Järjestelmä sovitettiin myös useille muille kielelle.


title: Gaylord Nelson

text: Gaylord Anton Nelson (4. kesäkuuta 1916 Clear Lake, Wisconsin, Yhdysvallat – 3. heinäkuuta 2005) oli yhdysvaltalainen demokraattipoliitikko, Wisconsinin kuvernööri ja senaattori.


title: Gaylord Nelson

text: Gaylord Nelson sai Bachelor of Arts -tutkinnon Kaliforniassa San Josen valtionyliopistossa 1936. Hän sai lainopillisen pätevyyden Wisconsinin yliopiston lainopillisessa tiedekunnassa 1942. Hän osallistui sota-aikana Okinawan taisteluun luutnanttina. Hän meni naimisiin Carrie Lee Dotsonin kanssa ja he saivat kolme lasta. Hän harjoitti lainopillista toimintaa Madisonissa.


title: Gaylord Nelson

text: Vuonna 1948 hänet valittiin osavaltion senaattiin. Vuonna 1958 hänestä tuli Wisconsinin kuvernööri katkaisten samalla osavaltion pitkän republikaanihallinnon. Hänestä tuli myös Yhdysvaltain senaatin jäsen vuonna 1962, jolloin syrjäytti pitkäaikaisen republikaanivastustajansa Alexander Wileyn. Senaatissa Gaylord Nelson toimi vuoteen 1981.


title: Gaylord Nelson

text: Gaylord Nelsonin poliittisena saavutuksena voi pitää ensimmäisen Maan päivän ideointia, mikä toteutui vuonna 1970. Hänen nimeään kantaa myös The Nelson Pill Hearings, tapahtuma, jossa hän pyysi kokoon vuonna 1970 neuvottelun koskien yhdistelmäpillerien haittavaikutuksista.


title: Gaylord Nelson

text: Pudottuaan senaatista hävittyään republikaani Bob Kastenille 1980 hän jatkoi ympäristönsuojelutoimintaansa ja hänestä tuli Yhdysvaltojen The Environment Societyn pääsihteeri, ja hän sai Presidentin vapausmitalin.


title: Gaylord Nelson

text: Gaylord kuoli sydämen vajaatoimintaan 89-vuotiaana. Hänen mukaansa on nimetty muun muassa puisto Governor Nelson State Park hänen kotiosavaltiossaan.


title: Gen’yō Takeda

text: Gen’yō Takeda (, s. 7. maaliskuuta 1949, Osaka, Japani) on entinen Nintendo Integrated Research & Developmentin johtaja, ja hän on työskennellyt jaostossa sen perustamisesta 1981 lähtien. Tuolloin jaoston nimi oli vielä Research and Development 3 (R&D3). Hänen toimenkuvaansa kuuluu pääasiassa laitteiston kehittäminen. Takeda oli yksi tärkeimmistä henkilöistä Wiin kehitystiimissä, ja hänen nimiinsä on laitettu myös Nintendon ensimmäisen "videopelin", "EVR Racen" kehittäminen. "EVR Race" oli kuitenkin täysin mekaaninen.


title: Gen’yō Takeda

text: Takedan johtama R&D3 oli vastuussa monista varhaisista Nintendon laitteista ja lisäosista, kuten Nintendo Entertainment Systemin kaseteista. R&D3:n kehittämät videopelit oli suunnattu pääasiassa Pohjois-Amerikan markkinoille.


title: Gen’yō Takeda

text: Takeda jäi eläkkeelle vuonna 2017.


title: Gen’yō Takeda

text: Näiden videopelien kehityksessä Takeda on ollut mukana:


title: Moldova olympialaisissa

text: Moldova osallistui olympialaisiin itsenäisenä valtiona ensimmäisen kerran Lillehammerissa 1994 ja on ollut mukana kaikissa kesä- ja talviolympialaisissa sen jälkeen. Vuonna 1992 moldovalaisurheilijat kilpailivat yhdistetyllä joukkueella Georgian ja muiden IVY:n jäsenmaiden kanssa, tätä ennen maa oli osa Neuvostoliittoa.


title: Moldova olympialaisissa

text:
Moldova sai ensimmäiset olympiamitalinsa Atlantassa 1996, kun Nikolaï Juravschi ja Viktor Reneiski saivat hopeaa kanadalaiskaksikkomelonnan 500 metrillä ja Sergei Mureiko pronssia kreikkalais-roomalaisen painin superraskaassa sarjassa. Sydneyn kisoissa 2000 maan urheilijoista ylsivät mitaleille olympiakivääriammunnassa hopeaa saanut Oleg Moldovan ja nyrkkeilyn välisarjassa pronssille iskenyt Vitalie Gruşac. Pekingin olympialaisissa 2008 Vaeceslav Gojan sai pronssia nyrkkeilyn kääpiösarjassa. Lontoossa 2012 pronssille yltivät painonnostajat Anatoli Ciricu miesten alle 94 kg sarjassa ja Cristina Lovu naisten alle 53 kg sarjassa, mutta molemmat menettivät mitalinsa jäätyään kiinni kiellettyjen aineiden käytöstä.
Vuoden 2016 Rio de Janeiron olympialaisissa meloja Serghei Tarnovschi saavutti alun perin pronssia miesten 1000 metrin kanadalaisyksikössä, mutta hänen suorituksensa hylättiin dopingin käytön vuoksi.


title: Litium-rautafosfaattiakku

text: Litium-rautafosfaattiakku (LiFePO-akku tai LFP) on litiumioniakku, joka käyttää litiumrautafosfaattia (LiFePO) katodimateriaalina. Litium-rautafosfaattiakkukennon nimellinen jännite on 3,3 V. Litium-rautafosfaattiakku kestää tuhansia lataus-purku-jaksoja ja se on perinteisiä litiumakkutekniikoita turvallisempi. Ominaisuuksiensa takia sitä pidetään sopivana akkuna sähköautoihin. Litium-rautafosfaattiakun energiatiheys on noin 100 Wh/kg. SolidEnergy-yhtiö on ilmoituksensa mukaan kehittänyt turvallisen litium-akun, jonka energiasisältö on 400–500 Wh/kg, tekniikka hyödyntää ultraohuita metallianodeja.


title: Litium-rautafosfaattiakku

text: Litiumrautafosfaatin hinta raaka-ainemarkkinoilla on korkeampi kuin useampien teollisuuden raaka-aineiden, noin 30 000-50 000 USD tonnilta (2015).


title: Litium-rautafosfaattiakku

text: LiFePO on oliviiniryhmään kuuluva silikaattimineraali. LiFePO-akun kehitti John Goodenoughin tutkijaryhmä Teksasin yliopistossa 1996. Litiumrautafosfaattia käytetään akuissa katodina.  Litiumrautafosfaatin ominaisuuksien, kuten edullisuuden, myrkyttömyyden, raudan runsaan esiintyvyyden, turvallisuusominaisuuksien, lämpöstabiiliuden ja sähkökemiallisten ominaisuuksien takia sitä pidetään lupaavana katodimateriaalina pienille ja suurille sovelluksille.Suurin este sen kaupallistumiselle oli sen luontaisesti matala sähkönjohtavuus. Ongelman ratkaisi Michael Armand ja hänen ryhmänsä pienentämällä partikkeleiden hiukkaskokoa sekä päällystämällä LiFePO-hiukkasia sähkönjohtavilla materiaaleilla. Yet Ming Chiangin ryhmä esitteli seostusmenetelmän, jossa litiumrautafosfaattiin lisätään pieniä määriä metalli-ioneja, kuten alumiinia, niobiumia ja zirkoniumia.


title: Litium-rautafosfaattiakku

text: MIT esitteli uuden päällystyksen, jonka ansiosta ionit pääsevät liikkumaan helpommin akun sisällä. Tämä ns. “beltway battery” hyödyntää ohitusjärjestelmää, joka mahdollistaa litiumionien menevän ja poistuvan elektrodeista sellaisella nopeudella, että akku latautuu täysin alle minuutissa. Tiedemiehet keksivät, että päällystämällä LiFePO-partikkelit litiumpyrofosfaatilla, ionit ohittavat kanavat ja liikkuvat nopeammin kuin muissa akuissa. Akut lataavat ja purkavat energiaa siten, että ionit liikkuvat anodien ja katodien välillä. Lataus- ja purkausnopeudet riippuvat siitä, kuinka nopeasti ionit liikkuvat. Tällä teknologialla akkujen kokoa ja massaa voitaisiin pienentää. MIT:n tutkijaryhmä on tehnyt pienen prototyyppikennon, joka latautuu täyteen 10-20 sekunnissa. Standardilla tavalla valmistetut kennot latautuvat kuudessa minuutissa.


title: Litium-rautafosfaattiakku

text: Litium-rautafosfaattiakku koostuu katodista (LiFePO, anodista (grafiitti) ja elektrolyytistä. Anodimateriaalina käytetään grafiittia. Akkua purettaessa litiumionit liikkuvat anodista katodiin ja ladattaessa takaisin. Litiumioniakkuja kutsutaankin "keinutuoliakuiksi" edestakaisin siirtyvien ionien takia.


title: Litium-rautafosfaattiakku

text: Purettaessa anodilla tapahtuu hapettumisreaktio, jonka yhteydessä vapautuu elektroneja. Elektronit kulkevat ulkoisen piirin kautta katodille aikaansaaden sähkövirran. Katodilla tapahtuu pelkistymisreaktio. Ladattaessa reaktiot tapahtuvat päinvastaiseen suuntaan.


title: Litium-rautafosfaattiakku

text: Reaktioyhtälöt ovat :


title: Litium-rautafosfaattiakku

text: Katodilla FePO + Li + e ⇌ LiFePO


title: Litium-rautafosfaattiakku

text: Anodilla LiC ⇌ C + Li + e


title: Litium-rautafosfaattiakku

text: Litium-rautafosfaattiakulla on samoja hyötyjä kuin muillakin litiumioni -teknologiaan pohjautuvilla akuilla, mutta selvästi paras se on kapasiteettinsa pysyvyyden, kylmänkestonsa (toimii -20 Celsiukseen saakka) sekä turvallisuuden vuoksi. Haittapuoliin kuuluu kohtalainen hintavuus sekä akun paino verrattuna muihin litiumakkutyyppeihin.


title: Litium-rautafosfaattiakku

text: Litium-rautafosfaattiakku purkautuu muista litiumioni-akuista poiketen tasaisesti noin 3,2 V jännitteellä kunnes akku on lähes tyhjä. 3,2 V nimellisjännite mahdollistaa neljän kennon yhdistämisen sarjaan 12,8 V akuksi.


title: Litium-rautafosfaattiakku

text: Akun kapasiteetti pysyy samalla tasolla varastoinnista tai käytöstä riippumatta.


title: Litium-rautafosfaattiakku

text: Verrattuna uusiin LiCoO -akkuihin LiFePO -akuilla on korkeammat virta- ja tehotasot mutta alhaisempi energiatiheys.


title: Litium-rautafosfaattiakku

text: Akkuteknologian käyttöönottoa ovat jarruttaneet patenttiepäselvyydet, mikä on johtanut muiden vaihtoehtoisten materiaalien tutkimiseen.


title: Litium-rautafosfaattiakku

text: Litium-rautafosfaattiakulla on hyvä lämpökemiallinen stabiilius verrattuna muihin litiumioni -akkuihin. LiFePO on luonnostaan turvallisempi katodimateriaali kuin LiCoO tai LiPO.


title: Litium-rautafosfaattiakku

text: Kaikki litium on siirtynyt täyteen ladatun kennon katodilta pois, minkä ansiosta kennolla ei tapahdu eksotermistä reaktiota hapen vapautuessa.


title: Litium-rautafosfaattiakku

text: Katodi pysyy rakenteellisesti samankaltaisena reaktion alussa ja lopussa, minkä ansiosta kenno on rakenteellisesti stabiili.


title: Litium-rautafosfaattiakku

text: Litium-rautafosfaattiakku on huomattavasti turvallisempi käsitellä ja kestää myös väärinkäyttöä paremmin kuin muut litium-ioni -akut.


title: Litium-rautafosfaattiakku

text: Litium-rautafosfaattiakku on muita litium-ioniakkuja ympäristöturvallisempi, sillä sen valmistuksessa ei ole käytetty raskasmetalleja.


title: Litium-rautafosfaattiakku

text: Akkutyyppi on erityisen sopiva ajoneuvoihin, kuten sähköpolkupyöriin, -skoottereihin ja -autoihin pitkän elinkaarensa, korkean purkausnopeutensa, turvallisuutensa sekä keveytensä (verrattuna lyijyakkuihin) ansiosta. Autoissa sitä ovat käyttäneet muun muassa Aptera Motors ja Ouicc!.


title: Litium-rautafosfaattiakku

text: Ajoneuvojen lisäksi akkutyypillä on myös monia muita käyttötarkoituksia. Litium-rautafosfaattiakkuja käytetään muun muassa sähkösavukkeissa, turvavalaisimissa, aurinkokennoilla varustetuissa pienvalaisimissa kuten puutarhavalaisimissa, taskulampuissa ja RC-autoissa. Erityisesti korkeamman hintaluokan RC-autoissa akkuja suositaan niiden turvallisuuden ja korkean purkuvirran vuoksi.


title: LFP

text: LFP viittaa seuraaviin asioihin:


title: Luettelo Liettuan kansallispuistoista

text: Tämä on luettelo Liettuan kansallispuistoista. Liettuan itsenäistymisen jälkeen vuonna 1991 perustettiin viisi kansallispuistoa, joista Aukštaitijan kansallispuisto oli olemassa jo Neuvostoliiton aikaan "Liettuan SNT:n kansallispuiston" nimellä.


title: Luettelo Liettuan kansallispuistoista

text: Viiden kansallispuiston ohella maassa on muitakin merkittäviä suojelualueita. Kansallispuistoa tiukemmin suojeltuihin alueisiin kuuluu Liettuan kolme luonnonpuistoa, sekä Kernavėn ja Vilnan linnojen kulttuurisuojelualueet. Myös osia kansallispuistoista on suojeltu muuta puistoaluetta tiukemmin. Lisäksi on erilaisia biosfäärialueita ja alueellisia suojelualueita.


title: Villa Miniato

text: Villa Miniato on Espoon Soukanrannassa sijaitseva "Jugend"-tyylinen huvila. Insinööri Knut Selinin vuosina 1903-1904 rakennuttaman huvilan on suunnitellut Eliel Saarinen. San Miniaton kaupungin mukaan Villa Miniatoksi rakennuksen nimesi salaneuvos Alfred Nyberg ostettuaan sen vuonna 1905. Huvilaa pidetään Espoon rakennustaiteellisesti arvokkaimpana asuinrakennuksena. Rakennus on määritelty valtakunnallisesti merkittäväksi kulttuurihistorialliseksi ympäristöksi.


title: Villa Miniato

text: Kieltolain aikana huvilan laituri toimi salakuljetetun pirtun lastauspaikkana.


title: Villa Miniato

text: Keväällä 2010 rakennus oli myynnissä lähes 11 miljoonan euron kauppahintaan. Ostajan puuttuessa talo joutui kesällä 2013 pakkohuutokauppaan. Huhtikuussa 2014 talo oli jäälleen ulosottoviraston huutokaupan kohteena.


title: Villa Miniato

text: Miniatontie ja Miniatonkuja Espoon Soukassa on nimetty huvilan mukaan.


title: Eyjafjöll

text: Eyjafjöll on Islannin eteläosassa Suðurlandin alueella sijaitseva vuoriketju. Se sijaitsee Mýrdalsjökull-jäätiköstä länteen. Sen tunnetuimpiin nähtävyyksiin kuuluu Seljalandsfossin putous, joka oli yhtenä kohteena "Amazing Racen" 6. kaudella.


title: Kidekone

text: Kidekone on yksinkertainen radiovastaanotin, joka ei tarvitse ulkopuolista virtalähdettä, vaan se saa käyttövoimansa suoraan vastaanottamistaan radioaalloista. Kidekoneet olivat suosittuja erityisesti radion alkuaikoina.


title: Kidekone

text: Kidekone vastaanottaa AM-lähetyksiä ja siinä oleva diodi tasasuuntaa kantoaallon jättäen jäljelle vain signaalin verhokäyrän, joka sisältää radion välittämän ohjelmasignaalin. Yleisradionkin aiemmin lähettämät keskipitkä- ja pitkäaaltoalueiden lähetykset olivat siten vastaanotettavissa kidekoneella.


title: Kidekone

text: Voimakkaan radioaseman läheisyydessä ei tarvita edes virityspiiriä. Mutta jos vastaanotettavissa on useita radioasemia, niiden joukosta valitaan haluttu asema säädettävän virityspiirin avulla. Virityspiirin hyvyysluvulla on kidekoneen suorituskyvyn kannalta suuri merkitys. Kaukana radioasemasta kidekone vaatii lisäksi hyvän antennin.


title: Kidekone

text: 1900-luvulla kidekone oli radioharrastajien keskuudessa usein ensimmäinen itse rakennettu radiovastaanotin. AM lähetysten päätyttyä Suomessa kidekoneen käyttöarvo on vähäinen.


title: Kidekone

text: Periaatteessa ULA-taajuudelle rakennetulla kidekoneella voidaan vastaanottaa myös ULA-alueen FM lähetyksiä lähetysantennin välittömässä läheisyydessä. Tällöin virityspiiriä käytetään taajuusmodulaation luiskailmaisuun virittämällä se sivuun aseman kantoaallosta.


title: Unlicenced Mobile Access

text: Unlicenced Mobile Access (UMA) on tekniikka, joka sallii pääsyn GSM- ja GPRS-verkon palveluihin muun muassa langattoman lähiverkon ja Bluetoothin kautta. UMA mahdollistaa mobiilin puheen ja datan sekä muun liikenteen saumattoman siirtämisen langattomien radioverkkojen yli ja täten laajentaa IMS- ja SIP-pohjaisia palveluita sekä sovelluksia IP kytkentäiseen verkkoon. UMA:sta käytetään myös nimeä Generic Access Network eli GAN.


title: Unlicenced Mobile Access

text: Vuoden 2003 joulukuussa 14 johtavaa mobiilioperaattoria ja palveluntarjoajaa sopivat yhdessä piiri- ja pakettikytkentäisten palvelujen sekä IMS-pohjaisten palveluiden kehittämisestä niin, että niitä voitaisiin käyttää minkä tahansa IP-pohjaisen verkon yli, mukaan lukien Internet. Samassa sovittiin, että kehitystyön tulokset julkaistaisiin ja esiteltäisiin standardina ratkaisuna. Tarkoituksena saavuttaa globaali standardius UMA-tekniikalle.


title: Unlicenced Mobile Access

text: Lokakuussa 2004 kehitysyhteisö julkisti UMA:sta ensimmäisen version ja esitteli sen myös 3GPP-yhteisölle. Huhtikuussa 2005 3GPP-yhteisö julkaisi UMA:n osana release 6:ta, tosin se käytti siitä nimeä GAN (Generic Access Network). Pian 3GPP-yhteisön adoptoitua UMA:n, alkoivat laitevalmistajat tekemään UMA-tekniikkaa hyödyntäviä laitteita.


title: Unlicenced Mobile Access

text: Hanke syntyi tarpeesta saada laadukkaita ja edullisia mobiilipalveluita kuluttajille kotiin ja työpaikalle. Tarkoituksena oli luoda standardoitu tekniikka, jonka avulla voisi saumattomasti vaihtaa mobiiliverkosta esim. langattomaan laajakaistaan (WLAN). UMA-tekniikalla saavutetaan vaihtoehtoinen yhteys GSM- ja GPRS-runkoverkkoihin IP-pohjaisten laajakaistayhteyksien avulla. Tekniikan avulla kaikki liikenne: data, puhe, viestit kulkee jonkin muun kuin operaattorin verkon kautta.


title: Unlicenced Mobile Access

text: UMA-tekniikka hakee automaattisesti langattomia verkkoja, joihin se voisi muodostaa yhteyden. Suurin hyöty saataisiin verkoista, jotka ovat "aina" päällä, kuten työpaikoilla ja julkisissa paikoissa esim. nettikahvilat ja kauppakeskukset. UMA suunniteltiin niin, että se voi hyödyntää suoraan jo olemassa olevia verkkoja eikä mitään uutta infrastruktuuria tarvitsisi rakentaa. Toimintamalli luotiin näkymättömäksi verkkolaitteille (tukiasemat, reitittimet ja modeemit).


title: Unlicenced Mobile Access

text: Saumattomuus UMA:ssa saavutettiin vain kehittämällä uusi verkkoelementti, UMA Network Controller, UNC sekä sen kanssa keskustelevia protokollia, jotka turvaavat GSM/GPRS signallointiliikenteen IP-verkossa.


title: Unlicenced Mobile Access

text: Palveluntilaajan näkökulmasta:


title: Unlicenced Mobile Access

text: ● Usein langattomat laajakaistayhteydet ovat nopeudeltaan operaattorin mobiiliverkkoja nopeampia ja luotettavampia


title: Unlicenced Mobile Access

text: Operaattorin näkökulmasta:


title: Unlicenced Mobile Access

text: ● Mobiiliverkkoon saadaan lisää kaistaa, jos tilaaja siirtyy käyttämään jonkin muun verkkoa


title: Pascale Trinquet

text: Pascale Trinquet (s. 11. elokuuta 1958) on ranskalainen florettimiekkailija joka uransa aikana on voittanut kolme olympiamitalia. Pascale Trinquet on 170 cm pitkä ja painaa 54 kg.


title: Brax

text: Brax on seuraavien henkilöiden sukunimi:


title: Tylsyys

text: Tylsyydeksi kutsutaan olotilaa, jossa henkilöllä, ihmisellä tai eläimellä ei ole joko mitään mielekästä tekemistä tarmonpuuskan aikana tai sitten hänellä ei ole ollenkaan tekemistä. Tylsyyden tunteen tullessa henkilö saattaa tuntea, että hänellä ei ole motivaatiota mihinkään joko rajallisten resurssien (kuten aika) vuoksi tai sitten hänellä ei ole aloitekykyä/motivaatiota ryhtyä toimenpiteisiin tunnetilansa korjaamiseksi, jolloin tylsyyden tunne syvenee. Joskus tylsyyden syvennyttyä ihmistä voi alkaa masentaa.


title: Tylsyys

text: Tylsyys on Suomessa tunnesanojen kognitiivisen tärkeyden indeksillä mitattuna 25 tärkeimmän tunnesanan joukossa. Tylsyyden kanssa samansukuisia tunnetiloja ovat pitkästyminen, "välinpitämättömyys", apatia ja "kyllästyminen". Tylsyydelle ja välinpitämättömyydelle ominaista yhteistä komponenttia voidaan kuvata ilmaisulla ""en halua mitään"", ja tylsyydelle ja kyllästymiselle ominaista yhteistä komponenttia puolestaan ilmaisulla ""en halua tätä lisää"". Toisin kuin kyllästymiseen, tylsyyteen ei kuitenkaan sisälly välitöntä aktivoitumisen mahdollisuutta. Tylsyyden tila on henkistä turtumusta, passivoitunutta suhtautumista ilman motivaatiota ja pyrkimystä tilasta pois.


title: Tylsyys

text: Yleensä tylsyys mielletään osaksi yksitoikkoista toistotyötä, kuten liukuhihnatyötä, mutta tylsistymistä esiintyy organisaatioiden ylätasoilla asti. Paljon riippuu myös luonteenlaadusta: jotkut ovat alttiimpia tylsistymiselle kuin toiset. Tylsistynyt on taipuvaisempi tekemään töitä tahallaan huonosti, tuhoamaan työpaikan omaisuutta, varastamaan töistä ja tuhlaamaan töissä aikaa mm. pelien pelailuun. Tylsistyneet ovat myös enemmän töistä poissa. Tylsistymistä voi torjua esim. antamalla työntekijälle vastuuta työn lopputuloksesta. Vastuu motivoi ja vähentää tylsistymistä.


title: LIN28B

text: LIN28B on eräs ihmisen aikuispituuteen ja naisilla kuukautisten alkamisikään vaikuttava geeni. Geeni vaikuttaa merkittävästi murrosiän pituuskasvun säätelyssä. Geeni vaikuttaa kuitenkin jo varhaislapsuudesta saakka monimutkaisesti ja sukupuolispesifisistisesti. Geenistä on kaksi eri muotoa, joista toinen vaikuttaa voimakkaasti vain miesten pituuteen toisen säädellessä vain naisten pituutta.


title: Kikinin talo

text:
Kikinin talo () on barokkityyliä edustava rakennustaiteen muistomerkki Pietarissa Venäjällä.
Sitä alettiin pystyttää vuonna 1714 Pietari I:n työtoveria Aleksandr Kikiniä varten. Töitä jatkettiin 1720-luvulla. Rakennuksen suunnittelija on tuntematon. Pohjapiirustukseltaan ja ulkoasultaan se on Pietarhovin Suuren palatsin keskiosan kaltainen.


title: Kikinin talo

text: Vuosina 1718–1827 Kikinin talossa sijaitsi Pietarin perustama Kunstkamera ja hänen henkilökohtainen kirjastonsa. Myöhemmin siellä toimi ratsukaartin kanslia, sairaala ja kirkko. Barokkikoristelu tuhoutui vuonna 1829 tehdyissä muutostöissä. Rakennus vaurioitui pahoin toisen maailmansodan pommituksissa. Sen alkuperäinen asu palautettiin vuosina 1952–1956. Nykyään talossa toimii lasten musiikkikoulu.


title: Kikinin talo

text: Kikinin talo sijaitsee Smolnan lähellä osoitteessa Stavropolskaja-katu 9. Lähin metroasema on Tšernyševskaja.


title: Eliittikisat 2010

text: Eliittikisat järjestettiin vuonna 2010 viidellä paikkakunnalla: Kuortaneella, Espoossa, Lappeenrannassa, Lapinlahdella ja Joensuussa.


title: Eliittikisat 2010

text: Kuortaneen eliittikisat järjestettiin 26. kesäkuuta 2010.


title: Eliittikisat 2010

text:
Miehet
Naiset


title: Eliittikisat 2010

text: Espoon eliittikisat järjestettiin 30. kesäkuuta 2010.


title: Eliittikisat 2010

text: Lappeenrannan eliittikisat järjestettiin 15. heinäkuuta 2010.


title: Eliittikisat 2010

text: Lapinlahden eliittikisat järjestettiin 18. heinäkuuta 2010.


title: Eliittikisat 2010

text: Joensuun eliittikisat järjestettiin 21. elokuuta 2010.


title: Aleksandr Kikin

text: Aleksandr Vasiljevitš Kikin (, 1673 – 17. maaliskuuta 1718) oli Venäjän tsaarin Pietari I:n läheinen työtoveri.


title: Aleksandr Kikin

text: Vuonna 1693 Aleksandr Kikin oli Pietari I:n ”huvirykmentin” tykkimies. Azovin sotaretkellä hän toimi Pietarin sotilaspalvelijana. Vuonna 1697 Kikin matkusti Pietarin mukana Hollantiin opiskelemaan laivanrakennustaitoa. Venäjälle palattuaan hän työskenteli Voronežin ja Lotinapellon telakoilla, komensi pientä sotilasosastoa ja johti vuodesta 1707 lähtien Pietarin amiraliteettia. Vuonna 1712 hän sai amiraliteettineuvoksen arvonimen.


title: Aleksandr Kikin

text: Vuonna 1715 Kikin pidätettiin lahjusten ottamisesta ja karkotettiin Moskovaan, mutta jo samana vuonna hän sai luvan palata Pietariin. Kilpailu Aleksandr Menšikovin kanssa huipentui seuraavana vuonna avoimeen yhteenottoon ja lähentymiseen suuriruhtinas Aleksei Petrovitšin kanssa. Keväällä 1716 Kikin auttoi Alekseita pakenemaan ulkomaille. Hänet vangittiin helmikuussa 1718 Aleksein antamien lausuntojen perusteella. Kidutusten jälkeen Kikin tunnusti syyllisyytensä ja hänet tuomittiin kuolemaan teilaamalla.


title: Aleksandr Kikin

text: Pietarissa on Aleksandr Kikiniä varten rakennettu barokkityylinen Kikinin talo.


title: Mihail Zemtsov

text: Mihail Grigorjevitš Zemtsov (, 1688 Moskova – 28. syyskuuta 1743 Pietari) oli venäläinen arkkitehti. Hänen suunnittelemansa rakennukset edustavat barokkityyliä.


title: Mihail Zemtsov

text: Mihail Zemtsov opiskeli Moskovan kremlin Asehuoneen kirjapainon yhteydessä toimineessa taidekoulussa. Vuonna 1709 hän muutti Pietariin, jossa hän aluksi työskenteli Domenico Trezzinin johdolla. 1720-luvun alusta lähtien Zemtsov osallistui Kesäpuiston, Pietarhovin ja Tallinnan Kadriorgin palatsin rakentamiseen. Hänen muita töitään ovat Simeonin ja Annan kirkko (1731–1734), Anitškovin palatsi (1741–1750, rakennettu myöhemmin uudelleen) ja Kunstkameran sisätilat Pietarissa. Vuodesta 1737 lähtien Zemtsov toimi yhtenä Pietarin rakennuskomitean johtajista. Yhdessä Ivan Korobovin kanssa hän viimeisteli Pjotr Jeropkinin alulle paneman Venäjän rakennuslain.


title: Admiral-luokka (taistelulaiva)

text: Admiral-luokka oli Britannian Kuninkaallisen laivaston kuuden aluksen muodostama predreadnought-taistelulaivaluokka, jonka alusten pääaseet oli sijoitettu pituusakselille kasematteihin. Luokan alukset nimettiin brittiläisten amiraalien mukaan kuten George Ansonin.


title: Admiral-luokka (taistelulaiva)

text: Alukset muodostavat todellisuudessa kolme alaluokkaa, joihin kahteen kuuluu ainoastaan yksi alus ja loput neljä muodostavat kolmannen alaluokan.


title: Admiral-luokka (taistelulaiva)

text: "HMS Collingwood" oli edeltäneen Devastation-luokan kaltainen, kun sen tykit asennettiin keskilinjaan etu- ja takakannelle. Aluksella oli kuitenkin selvästi suuremmat kansirakenteet, jonne oli asennettu apu- ja tukiaseet. Luokka oli ensimmäinen, jossa tykit oli ryhmitelty pattereiksi kuten Ranskan laivaston rannikkotaistelulaivassa "Caimanissa".


title: Admiral-luokka (taistelulaiva)

text: Taloudellisista syistä aluksen uppouma ei saanut ylittää 10000 tonnia, mikä rajoitti panssarointia sekä vesirajan yläpuolelle rakennettavaa kantta sen jälkeen kun oli määritelty luokan aseistus, nopeus ja toimintasäde. Aluksen pääaseistuksen muodosti kahteen tuliasemaan sijoitetut neljä 12 tuuman tykkiä.


title: Admiral-luokka (taistelulaiva)

text: Luokan neljään alukseen asennettiin kuhunkin neljä 13,5 tuuman tykkiä, joiden valmistaminen viivästytti niiden valmistumista. Alusten uppouma kasvoi suojaa parannettaessa. Uppouman lisääntyessä piti voimanlähdettä lisätä, jotta alusten nopeus pysyisi vaaditussa.


title: Admiral-luokka (taistelulaiva)

text: "HMS Benbow" aseistettiin kahdella 16,25 tuuman tykillä, jotka kumpikin painoivat 110 tonnia. Massan kompensoimiseksi jouduttiin tykkien lukumäärä puolittamaan edeltäneisiin verrattuna, mutta se samalla mahdollisti neljän kuuden tuuman lisäämisen alukselle. Muuten alus oli lähes identtinen "HMS Ansonin" ja "HMS Camperdownin" kanssa.


title: Saari (Mietoinen)

text: Saari eli Saarinen on kylä Mynämäen kunnan Mietoisissa, Varsinais-Suomessa. Se sijaitsee Mynälahden ja Mynäjoen rajaamalla alueella, Kustavintien eteläpuolella.


title: Saari (Mietoinen)

text: Saaren kylän muodostavat Saaren kartanon alun perin kokonaisuudessaan omistamat maat. Varhaisin maininta Saaren kartanosta on Turun tuomiokirkon mustakirjassa vuodelta 1295, jolloin Ison-Saaren tila luovutettiin Turun piispan hallintaan. Samassa yhteydessä ilmoitetaan Vähän-Saaren tilan olleen tuolloin Mynämäen kirkon hallinnassa. Tämä teksti on myös varhaisin maininta koko Mietoisten pitäjästä. Tällöin kartano sijaitsi vielä erillisellä saarella, joka maankohoamisen seurauksena yhdistyi mantereeseen viimeistään 500–600 vuotta sitten. Kirkon omistus peruutettiin Västeråsin valtiopäivien päätöksellä vuonna 1529, jolloin myös Ison- ja Vähän-Saaren tilat yhdistettiin Saaren kartanoksi. Tämän jälkeen kartano toimi kuninkaankartanona.


title: Saari (Mietoinen)

text: Kylän ensimmäiset torpat perustettiin 1700-luvulla. Jo vuosisadan alussa kartanolla oli nykyisten tietojen mukaan neljä torppaa, kun pitäjän muilla kartanoilla niitä ei ollut lainkaan. Vielä vuonna 1807 kaikilla Mietoisten kartanoilla oli yhteensä alle kolmekymmentä torpparia. Enimmillään torppia oli 1900-luvun vaihteessa, jolloin kartanon mailla sijaitsi yli kaksikymmentä torppaa ja lähes kolmekymmentä mäkitupalaista.


title: Saari (Mietoinen)

text: Talvi- ja jatkosodan alta muuttamaan joutuneen karjalaisväestön asuttaminen Mietoisissa tapahtui myös pääosin Saaren kartanon maille, sillä se oli tuohon aikaan valtion omistuksessa. Pika-asutuslain mukaisesti kartanon maille perustettiin välirauhan aikana 26 siirtolaistilaa pääosin Metsäpirtistä kotoisin oleville evakoille. Osa rakennetuista taloista oli ns. ruotsalaistaloja. Myös jatkosodan jälkeisen maanhankintalain perusteella Saaren maista lohkottiin vuodesta 1945 alkaen useita siirtolaispaikkoja. Monet tilat jouduttiin perustamaan peltoaukeille, mutta Mynäjoen ja Mietoistenlahden välisen Pietinmäen rinteille lohkottiin myös perinteisempiä tilan paikkoja. Myöhempinä vuosikymmeninä, aina 1950-luvulta lähtien, lahden rannoille syntyi myös yhä enenevässä määrin loma-asutusta.


title: Saari (Mietoinen)

text: Kylän alueella, Kustavintien varressa sijaitsee Lauttanpään Shell-huoltoasema. Koneen säätiö puolestaan ylläpitää Saaren kartanossa taiteilijoille ja tutkijoille tarkoitettua residenssiä, johon on voinut vuodesta 2008 lähtien hakea työskentelemään ja asumaan 2-4 kuukauden ajaksi. Kartanoon hyväksytyille säätiö tarjoaa monia erilaisia tiloja sekä työskentelyyn että majoitukseen


title: Saari (Mietoinen)

text: Luontomatkailijoita varten Mietoistenlahden luonnonsuojelualueen rannoilla sijaitsee kolme lintutornia. Torneille ja Sillankarin kalliolle johtavat osin pitkospuin varustetut polut, joita on merkitty maastoon noin kilometrin verran. Parkkipaikalta Vasikkahaan lintutorneille vievän 700 metriä pitkän polun varrelle on pystytetty alueen luonnosta kertovia opasteita. Kylän alueella sijaitsee myös Saaren rantana tunnettu uimaranta. Ranta on noin 60 yksityisen omistuksessa, mutta se on kuntalaisten yleisessä käytössä. Saaren ranta on erityisesti pienten suosiossa, sillä hiekkapohjainen ranta pysyy matalana pitkälle ja tuuli tuo mereltä rantaan uutta hiekkaa. Ranta on sisällytetty erityisalueena Natura-ohjelmaan ja sitä hoidetaan vuosittain talkoilla haravoimalla sekä niittämällä kaislaa.


title: Yhdysvaltain avoin tennisturnaus 2002

text: Yhdysvaltain avoin tennisturnaus 2002 järjestettiin 26. elokuuta – 8. syyskuuta 2002 New Yorkissa. Pete Sampras voitti miesten kaksinpelin ja uransa viimeisen (14:s) Grand Slam -turnauksen. Serena Williams voitti naisten kaksinpelin. Miesten nelinpelin voittivat Mahesh Bhupathi ja Max Mirnyi. Virginia Ruano Pascual ja Paola Suárez voittivat naisten nelinpelin. Katarina Srebotnik ja Bob Bryan voittivat sekanelinpelin.


title: Yhdysvaltain avoin tennisturnaus 2002

text: Pete Sampras – Andre Agassi 6–3, 6–4, 5–7, 6–4


title: Yhdysvaltain avoin tennisturnaus 2002

text: Serena Williams – Venus Williams 6-4, 6-3


title: Yhdysvaltain avoin tennisturnaus 2002

text: Mahesh Bhupathi / Max Mirnyi – Jiří Novák / Radek Štěpánek 6-3, 3-6, 6-4


title: Yhdysvaltain avoin tennisturnaus 2002

text: Virginia Ruano Pascual / Paola Suárez – Svetlana Kuznetsova / Janette Husarova 6–2, 6–1


title: Yhdysvaltain avoin tennisturnaus 2002

text: Katarina Srebotnik / Bob Bryan – Lina Krasnorutskaja / Daniel Nestor 7–6(9), 7–6(1)


title: Baseballin SM-sarja 2010

text: Baseballin SM-sarja 2010 käynnistyi 5.5. ottelulla Icebreakers - Expos. Runkosarja päättyi 16.8. SM-sarjassa on mukana myös yksi joukkue Virosta, Kiilin Pantterit.


title: Baseballin SM-sarja 2010

text: Pantterit ja Icebreakers semifinaaliin. Espoo Expos suoraan loppuotteluun.


title: Nassim Ben Khalifa

text: Nassim Ben Khalifa (, s. 13. tammikuuta 1992, Prangins) on sveitsiläinen jalkapalloilija, jolla on tunisialaisia sukujuuria. Hyökkääjänä ja hyökkäävä keskikenttäpelaaja pelaaja Ben Khalifa edustaa Bundesliigassa Nürnbergia.


title: Nassim Ben Khalifa

text: Ben Khalifa aloitti jalkapalloilun 9-vuotiaana Stade Nyonnaissa, josta hän siirtyi vuoden jälkeen Glandiin. Seurassa hän vietti 13-vuotiaaksi asti, jonka jälkeen matka jatkui Lausannen kautta Team Vaud:n alle 18-vuotiaiden nuorten joukkueeseen. Parin kauden jälkeen Grasshopperin kykyjen etsijät toivat nuoren 16-vuotiaan lupauksen joukkueen organisaatioon, jossa hän pelasi nuorten joukkueen ohella edustuksen kakkosjoukkueessa.


title: Nassim Ben Khalifa

text: Hyvien otteiden myötä Grasshopperin kakkosjoukkueessa hän sai kutsun pelata edustusjoukkueessa ja pelasi ensimmäisessä ottelussaan 11 minuuttia 7. maaliskuuta 2009 pääsarjaottelussa FC Sionia vastaan tultuaan vaihdosta kentälle. Kaudella 2009–2010 Ben Khalifa sai useammin peliaikaa ja onnistui tekemään kauden ensimmäisessä ottelussaan uransa avausmaalin Sveitsin pääsarjassa Sionia vastaan 19. heinäkuuta 2009.


title: Nassim Ben Khalifa

text: 19. helmikuuta 2010 saksalaisseura Wolfsburg ilmoitti tehneensä neljänvuoden sopimuksen Ben Khalifan kanssa, jonka on määrä siirtyä seuraan 1. heinäkuuta 2010.


title: Nassim Ben Khalifa

text: Ben Khalifa on edustanut Sveitsin nuorten maajoukkueita alle 15-, 16-, 17- ja 18-vuotiaissa. Hän on pelannut alle 17-vuotiaiden EM-kisoissa vuosina 2008 ja 2009. Lisäksi Ben Khalifa on voittanut alle 17-vuotiaiden MM-kultaa vuonna 2009. Samaisessa turnauksessa hänet palkittiin hopeisella pallolla turnauksen toiseksi parhaana pelaajana.


title: Nassim Ben Khalifa

text: Ben Khalifa syntyi tunisialaisille vanhemmille Pranginsissa, Sveitsissä.


title: Eve Torres

text: Eve Marie Torres (s. 21. elokuuta 1984) on yhdysvaltalainen malli, näyttelijä ja showpainija. Hän työskentelee tällä hetkellä WWE-promootion RAW-ohjelmassa.


title: Zbigniew Wassermann

text: Zbigniew Franciszek Wassermann () (17. syyskuuta 1949 Krakova, Puola – 10. huhtikuuta 2010 Smolensk, Venäjä) oli puolalainen poliitikko ja Laki ja oikeus -puolueen jäsen.


title: Zbigniew Wassermann

text: Hän kuoli Smolenskin lento-onnettomuudessa Venäjällä 10. huhtikuuta 2010.


Eyjafjallajökullin tulivuorenpurkaus 2010 oli Islannissa sijaitsevan Eyjafjallajökull-jäätikön alla olevan tulivuoren purkaus, joka alkoi maaliskuussa 2010 ja jonka ilmoitettiin päättyneen lokakuuhun 2010 mennessä. Alue oli ollut seismisesti yhtäjaksoisesti aktiivinen tammikuusta 2010 lähtien. Samalla odotettiin myös viereisen Katlan purkautuvan. Tulivuorilla on taipumus aktivoitua samoihin aikoihin. Huhtikuussa 2010 alkoi purkauksen voimakkaampi vaihe, jossa tulivuori syöksi tuhkaa noin 8,5 kilometrin korkeuteen useiden päivien ajan. Ilmakehään levinneen tuhkapilven vuoksi Suomen ja useimpien muiden Euroopan maiden ilmatila suljettiin kokonaan tai osittain, ja kymmeniä tuhansia lentoja jouduttiin peruuttamaan. Lähes koko Euroopan lentoliikenne pysäytettiin tilapäisesti. Useita satoja Eyjafjallajökullin lähialueiden asukkaita evakuoitiin jäätikön sulamisen aiheuttaman jökulhlaupin alta.


title: Eyjafjallajökullin tulivuorenpurkaus 2010

text: Purkaus alkoi 22. maaliskuuta 2010. Tulivuori on ollut lepotilassa vuosista 1821-1823. Se sijaitsee 20 kilometriä Katla-tulivuoresta länteen ja noin 100 kilometriä Reykjavikista itään.


text: Lyhyen tauon jälkeen tulivuori alkoi uudestaan purkautua 14. huhtikuuta 2010. Purkauksessa syntyi tuhkapilvi nousi jopa 11 kilometrin korkeuteen. Jään alla tulivuoren huipulla oli 2 kilometrin rako, josta purkautui magmaa. Se reagoi jään kanssa aiheuttaen tuhka- ja höyrypatsaan.


text: Huhtikuun 19. päivänä purkaus alkoi osoittaa laantumisen merkkejä, tuhkapatsaan ollessa enää 2 kilometrin korkuinen. Purkaus jatkui kesäkuuhun 2010 hiipuen vähitellen.


text: Tuulet kuljettivat purkauksesta syntyneen tuhkapilven ensin Britteinsaarille ja Pohjoismaihin, sitten kaikkialle keski- ja itä-Eurooppaan. Purkauksen jatkuessa voimakkaana useita päiviä myös tuhkapilvi jatkoi leviämistään.


text: Tuhkapilvi aiheutti uhkan lentoturvallisuudelle, sillä tuhka saattaa pysäyttää tai jopa tuhota lentokoneiden moottorit. Lisäksi se haittaa näkyvyyttä ja voi olla terveysriski hengitysilmaan joutuessaan. Tämän vuoksi ilmatila ja lentokentät suljettiin kokonaan tai osittain useaksi päiväksi lähes kaikissa Euroopan maissa. Vain eteläisimmässä Euroopassa, kuten Portugalissa, Kreikassa ja Turkissa, vältyttiin kokonaan lentokielloilta. Suomessa kaikki lentokentät ja koko ilmatila suljettiin torstain 15. huhtikuuta aikana, viimeisenä Helsinki-Vantaan lentoasema puoliltaöin. Maanantaina 19. huhtikuuta Norjan ja Ruotsin ilmatila oli pystytty avaamaan; myös Helsingin, Turun ja Tampereen lentokentät avattiin muutamaksi tunniksi, mutta suljettiin sitten jälleen.


text: Tuhkan vaikutusta lentokoneisiin tutkittiin lentokiellon aikana tehdyillä yksittäisillä koelennoilla. Suomen puolustusvoimien F-18 Hornet-hävittäjiä oli käytetty harjoituslennolla 15. huhtikuuta ja moottoreiden imuaukoissa havaittiin perunajauhomaista vulkaanista tuhkapölyä. Myöhemmin amerikkalainen hävittäjälentokone oli saanut vaurioita moottoriinsa lennettyään tuhkapilven läpi. Sen sijaan kaupallisten lentoyhtiöiden tekemät koelennot sujuivat ongelmitta, eikä vaurioita moottoreissa havaittu. Ilmailuviranomaisia alettiinkin syyttää hätävarjelun liioittelusta ja painostaa avaamaan ilmatila. Euroopan liikenneministerit pitivät hätäkokouksen videoneuvotteluna maanantaina 19. huhtikuuta. Tämän jälkeen lentokieltoja lievennettiin jonkin verran. Noin viikon kuluttua lentokieltojen alkamisesta oli tuhka hälvennyt ja purkaus vaimentunut sen verran, että lentokiellot voitiin pääosin purkaa ja lentoliikenne alkoi normalisoitua.


text: Tunnetaan tapauksia, joissa tulivuoren tuhkapilveen lentäminen on aiheuttanut vaaratilanteita moottorien sammumisen vuoksi, ainakin KLM:n lento 867 Amsterdamista Tokioon Boeing 747:llä 15. joulukuuta 1989 Alaskan Mount Redoubtin purkautumisen yhteydessä ja British Airways:n lento 9 Lontoosta Aucklandiin Boeing 747:llä 24. kesäkuuta 1982 Jaavalla sijaitsevan Galunggungin purkautumisen yhteydessä. Näissä tapauksissa suoritettiin onnistuneet hätälaskut Anchorageen ja Jakartaan.


text: Poikkeuksellisen laaja lentokielto aiheutti monenlaisia ongelmia miljoonille ihmisille. Lukuisat turistit jäivät loukkuun lomakohteisiin tai eivät päässeet lainkaan matkalle. Lentokiellon pitkittyessä jotkut matkanjärjestäjät kotiuttivat lomalaisia maateitse. Hotellit, junat, bussit ja laivat ruuhkautuivat pahoin ja vuokra-autot loppuivat vuokraamoista kesken. Lentoterminaaleihin jäi monin paikoin loukkuun ihmisiä, joilla ei ollut matkustusoikeutta Schengen-alueella; Helsinki-Vantaalla jaettiin väliaikaisia Schengen-viisumeita, jotta ihmiset pääsisivät jatkamaan matkaansa. Monet arvovieraat eivät päässeet tärkeisiin tapahtumiin, esimerkiksi Yhdysvaltain presidentti Barack Obama ei päässyt Puolan presidentin Lech Kaczynskin hautajaisiin, ja Yhdysvaltain ulkoministeri Hillary Clintonin Suomen-vierailu peruuntui. Kolme suomalaista ministeriä joutui tekemään päiviä kestävän matkan Euroopan halki kotimaahan maa- ja meriteitse.


text: Ilmatilan sulkeminen aiheutti miljoonatappiot lentoyhtiöille. Pelkästään Finnairin tappiot olivat noin kaksi miljoonaa euroa päivässä.


text: Yleisenä tapana on että matkavakuutus ei korvaa matkustajille lentojen peruuntumisesta aiheutuvia kustannuksia, koska peruutusten syy on Force majeure -tyyppinen tilanne: yllättävä luonnonilmiö ja viranomaisten määräämä lentokielto. Pääsääntöisesti korvausta saa vain siinä tapauksessa, että myöhästyy jatkolennolta. "Valmismatkan" hinnan voi saada kokonaisuudessaan matkatoimistosta, jos matkalle lähtö viivästyy yli 30 tuntia, eikä löydy mahdollisuutta siirtää matkaa myöhemmäksi.


text: Kuluttajaviranomaiset ovat korostaneet, että lentoyhtiöillä on EU-säädökseen perustuva korvaus- ja huolenpitovelvollisuus matkustajista, joiden matka on viivästynyt tai peruuntunut.